qundao/data-zh-poetry huggingface dataset:
苦水
作者：史善长
朝代：清

一勺苦于我，铜瓶煎有霜。投钱论百十，品味越寻常。渴且攒眉饮，珍先让客尝。熊丸吞已惯，况得润枯肠。
蒲类海
作者：史善长
朝代：清

昔闻蒲类海，乃在天山以外之穷边。河源除非张骞到，弱水只是神贤传。我居岭南万余里，游屐所不经，宦辙所不上，耳闻臆断而已矣。一朝九塞谪，风洞火山全阅历，犹是南路由官驿。今从北路归，雪花时共柳花飞。要度冰山寻古辙，先经蒲类浣征衣。滟滟溶溶波一片，寸苇纤鳞都不见。周三百里磨青铜，历万千年澄匹练。旱不竭，潦不增，冻合天河总不冰。紫绂金貂集簪弁，柔毛刚鬣春秋荐。相传中有冷龙潜，裂肤堕指自年年。边黎百万需膏泽，莫抱颔珠冷处眠。
过瀚海
作者：史善长
朝代：清

只道沧桑又一度，神仙到此不识路。自东而西亘千里，南北杳不知其数。高无山绕低无沟，苍苍不动在上头。书生眼孔一朝大，平视能穷百里外。我疑元会初开辟，清气为神浊为魄。浊中渣砾无处掷，撇向此间不爱惜。不然寸土皆黄金，如何千里闲地弃置阴山阴。不育人禽不生草，终古间隔华夷道。空教过客泪沾裳，苦水煎茶马粪香。赁舂那得梁鸿庑，充饥只有山羊脯。十日哈密见谯橹，面黑虚黄我亦虏。
进嘉峪关
作者：史善长
朝代：清

一纸将军令，重门六扇开。当关资虎将，题壁费鸿裁。日月无中外，轮蹄自去来。酒泉明日到，小憩尽残杯！
重游峡山寺
作者：史善长
朝代：清

十年苦忆峡山寺，今日舟从峡里过。落涧泉声依旧壮，当楼松色比前多。僧间侈数双禺典，我老慵挥落日戈。为问白猿归洞后，有无消息到岩阿。
长流水
作者：史善长
朝代：清

陆羽当年品到无，少些苦处即醍醐。呼僮满贮葫芦去，不用苏家调水符。
门前观获
作者：史善长
朝代：清

买田买近村，治圃治枕塘。枕塘易灌溉，近村便观望。门前十余亩，双溪夹其旁。临轩一披襟，稻花微有香。淅淅西人，垂穗日以黄。距秋尚半月，趁此日当阳。招呼及疆以，钱缚一时忙，胡床但坐啸，嘉粒已登场。
门前观获
作者：史善长
朝代：清
体裁：古风

买田买近村，治圃治枕塘。枕塘易灌溉，近村便观望。门前十余亩，双溪夹其旁。临轩一披襟，稻花微有香。淅淅西风吹，垂穗日以黄。距秋尚半月，趁此日当阳。招呼及疆以，钱缚一时忙，胡床但坐啸，嘉粒已登场。
阜康道上望博格达坂
作者：史善长
朝代：清

那有胡麻采药逢，千秋蹊径白云封。飞游除借王乔舄，一访东王玉女踪。
凤凰山吊宋故宫
作者：史夔
朝代：清

天目千年王气摧，海门三日打潮回。繁华欲尽红羊换，歌舞方酣白雁来。山鬼夕阳迷古路，铜驼阴雨泣苍苔。当时不悟兴亡理，错怨西湖是祸胎。
发京邑
作者：史夔
朝代：清

靡靡即长道，承命发华辀。寒风吹易水，凉月渡芦沟。河梁霁暮色，驱车登古丘。西望九折坂，南顾江河流。江河多风涛，道路阻且修。欲济川无梁，引领心怀忧。厉揭古有训，慷慨怀前修。
合涧桥步月
作者：史夔
朝代：清

门闭乱山高，月出万象杳。揽衣步岩际，俯视群木杪。霜黄树色暗，地白人影小。湖光远蒙蒙，巢鹤近了了。猿啼晚更急，虎迹寒觉少。还归冷泉亭，会待山月晓。
和《春日雪后西苑启事》韵
作者：史夔
朝代：清
体裁：七言律诗

别甸晴风漾白沙，上林初日散宫鸦。蓝田向暖犹生玉，苑树逢春已作花。丹凤楼前班未捲，金鱼馆里酒频赊。新年细草皆沾泽，不独苍官领岁华。
塞下曲
作者：史夔
朝代：清

明月中天秋气清，令严刁斗最分明。前山夜半雕翎响，知是官军射虎行。
弘济寺
作者：史夔
朝代：清

戍削寒侵袂，谽谺树隐门。石头依法座，佛足上江痕。山浅容舟入，潮平汲水浑。鵁鶄如有意，飞近水边村。
无锡望惠山
作者：史夔
朝代：清

九峰天半落，一棹夕阳过。客为游山盛，船因载水多。溪边高士宅，月下榜人歌。好趁樵风便，轻船采芰荷。
林处士墓
作者：史夔
朝代：清

四壁垣衣绝点尘，茶经酒谱各横陈。茂陵《封禅》无遗稿，始信文章到老醇。
横江词
作者：史夔
朝代：清

落日临沧观，西风扬子津。峭帆何处泊，愁杀渡江人。
次《晚凉》韵
作者：史夔
朝代：清
体裁：五言律诗

藤阴閒徙倚，别署爱清秋。吏散文书静，花香砚几幽。夕岚供点笔，啼鸟唤梳头。席帽红尘客，能来领略不。
涿鹿道中望西山
作者：史夔
朝代：清

红尘雨洗净秋烟，黛色嶙峋夕照前。七月早归彭蠡雁，一山横断太行天。乘槎兴已江湖外，捧日心犹霄汉边。策马高原频怅望，蓟门云树尚依然。
淮安
作者：史夔
朝代：清

西风下淮泗，潮落见三洲。台没空垂钓，诗成独倚楼。带刀馀旧俗，闻笛感新秋。寂寞山中桂，谁怜景物幽。
赠李解元鹗君
作者：史夔
朝代：清

领袖词场二十年，姓名还向榜头传。高才不肯居人下，畏路休教占福先。一瓮白云邀月醉，半床黄叶拥秋眠。把君诗卷巡檐读，转觉飞腾让后贤。
采莲曲
作者：史夔
朝代：清

拨棹里湖去，连堤种芰荷。折来与郎嗅，香比外湖多。
长干曲
作者：史夔
朝代：清

妾家长干住，嫁与里中儿。愿同比翼鸟，生死恒相随。岂知别离苦，郎作襄阳贾。昨夜邻船开，寄书与郎去。大堤花正飞，歌舞醉芳菲。但言估客乐，谁劝不如归。郎如白石郎，妾似青溪女。花落板桥南，年年长独处。何日下江潮，相迎皂莱桥。还忧风浪苦，中道滞归桡。
陶靖节故里
作者：史夔
朝代：清

渊明居柴桑，日与庐山对。云何诗百篇，未尝道只字。乃知作诗者，适然与兴会。譬如日陶然，饮酒非本意。又如日鼓琴，无弦更高致。想见胸次间，纤尘无障碍。门柳故萧疏，篱菊亦蕉萃。徘徊墟里烟，慨焉发长喟。
飞来峰
作者：史夔
朝代：清

众壑递隐现，一峰独亭亭。怪石炼五色，神功开六丁。秀骨琢天巧，孤根辟地灵。花萼破空翠，剑戟攒高青。气若副星斗，势欲凌沧溟。三竺共偃仰，两高斗珑玲。木生不假土，泉出还无形。倒垂万菡萏，侧走千雷霆。鸟径不崱屴，鬼工太峥狞。万象归窈窕，百灵入晶荧。洞门閟雨色，石扇罗秋屏。松雪夜了了，阳光昼冥冥。花坞乱枫木，水泉鸣茯苓。代虎卫佛法，老猿守丹经。我欲问宝诀，归来炼黄宁。
高邮
作者：史夔
朝代：清

三十六陂秋，孤城水上浮。鱼龙尊窟宅，鸿雁叫汀洲。苔没高沙馆，潮平甲仗楼。片帆何处泊，身世一轻鸥。
范潞公去官归里
作者：史大成
朝代：清

山色故园好，妒君归及春。诗从携杖得，名以去官真。林笋甘于蜜，湖莼绿似蘋。试看纸尾署，谁不叹风尘。
送张越青给谏终养归里
作者：史大成
朝代：清

是处归春雁，乌飞犹上林。多君爱日疏，先我望云心。臣齿幸还少，主恩良自深。望尘追可及，策马莫骎骎。
挽张百熙联
作者：史宗誉
朝代：清
体裁：联

耆德匡时，天胡不慭遗一老；热忱立学，公自足兴起千秋。
夕雨
作者：史密
朝代：清

危阁悬秋望，冥冥气欲侵。风寒山翠落，云定野阴沈。虚郭连江暗，孤村冒雨深。闭门成夕早，独坐一长吟。
寄戴山人
作者：史密
朝代：清

草木犹未落，客心先已秋。秋心将淮水，日夜东南流。寒空万嶂山，落日千里浮。回首沧海上，烟波使我愁。
山中作
作者：史密
朝代：清

谷静一鸟响，始知山已深。起来视庭户，清松圆午阴。何以朗怀抱，山水与鸣琴。大文弥外朴，至音转内沈。即理信非隔，所欣良在襟。
望江楼
作者：史密
朝代：清

万树争夔阁，千山急剑州。我来八月节，登此百年楼。地逼巴渝尽，天包楚邓流。何堪复吹笛，风雨及深秋。
柴关岭
作者：史密
朝代：清

落日散关色，乱云斜谷风。猿啼青嶂合，鸟过一天通。石裂昆仑北，江流汉沔东。远游动高兴，山色慰吞丛。
武曲峡
作者：史密
朝代：清

乱峡坼全天，破石入太古。崩云泄嵌窦，渗阴漏时雨。中江束朝昏，外剑割寒暑。冥冥桤树林，哀哀叫杜宇。野人置屋高，深居避豺虎。峡门霾日车，见炊始知午。巴俗多古风，男女自力苦。百钱供客餐，肉酒薄尊俎。中原甚荒饥，物价那可取。所以蜀地粟，千船下荆楚。惜哉瘿瘰多，卜居畏水土。迟迟登前途，怅怅逐徒旅。
自丹阳至吴门过无锡登惠山啜泉爱其清幽返舟赋此
作者：史密
朝代：清

浮云度江来，飘然带秋色。见山即恋岫，遂如受山客。况兹嶂崿深，窈窕入幽积。苍崖荡翠微，林光瀁空碧。清气满吴关，江城正烟夕。搴萝挹飞泉，依松蹑峭迹。爱此陵缅新，怀有周旋惜。宛若情深人，初识已脉脉。回首怅峰峦，登舻杳相隔。
自北固放舟登焦山值雨留松寥阁
作者：史密
朝代：清

长江到海风愈急，焦山一点江中立。心游脚阻不得前，浪紧人稀舟独入。山根倒浸石磴盘，崖有高阁众峰攒。分岩插谷楼殿出，飞鸟不到浮云端。入云坐阁天苍苍，树木丛杂山悲凉。万里之势向何处，遥空卷入青茫茫。忽觉海气变萧索，黑拔溟渤眼前落。云惊雨骇中迷离，鼍吼龙吟动山阁。僧言古鼎不可窥，曾夺巨魄神鬼随。端人志士抗高节，至今直气喷云雷。我闻太息嗟神异，梁栋沈沈寒出地。但见白鸟穿青霓，大海斜阳散秋气。雄奇恍惚在顷刻，生平快意兹莫测。蓬莱出没必有之，攀崖最近此其时。
闻观察使熊公方受左迁东昌太守为长歌寄之
作者：史密
朝代：清

乱山嵬嵬雪扑天，云愁树寒寒无烟。大河欲冻不可越，路遥翅短无由前。去年遇敌桑弧鸣，贼来不近曹阳城。交亲欲致范孟博，干戈怅阻孙子荆。君今汲黯已卧守，河东季布必不久。斯饥正跻南山幽，维霰难蒙日在蔀。东北苍生今凛冽，幸逢尧舜忍决绝。但须努力爱黎元，莫使弦歌负稷契。
雨
作者：史密
朝代：清

入夜高檐雨，孤镫照欲明。空堂沈海气，虚阁走江声。但湿开州路，休浸滑县营。何如劳旋后，留洗朔方兵。
挽张之洞联
作者：史履晋
朝代：清
体裁：联

观新学旧学之通，独标千古；继李公左公而后，当代一人。
万丹渔村
作者：史廷贲
朝代：清

自与鱼虾侣，敢辞烟雨迷。携群谋作室，聚落半依堤。短棹横天上，长竿挂月低。丝纶随手结，莫笑此卑栖。
与姨丈李幼云师希杰再游长城感旧
作者：史恩培
朝代：清

一带荒城隐僻村，秦关汉隘竟谁论。万重冷翠侵眉宇，前度飞鸿失爪痕。石磴几湾容马足，山泉多半入云根。明年桃李花开日，可许春风度玉门。
楚霸王墓
作者：史恩培
朝代：清

休将神圣例英雄，抔土残碑已不同。埋伏拌当韩十面，宽仁宜似舜重瞳。何伤刓印封诸将，不悔分羹释太公。迁固汉臣多曲笔，岂真纪录尽由衷。
秋宵
作者：史恩培
朝代：清

秋宵静坐冷于僧，参澈诗禅悟未能。也是置身图画里，菊花深处一书镫。
题徐友梅碧梧听雨图
作者：史恩培
朝代：清

人生天地间，百年直须臾。我生俦类间，七尺同骸躯。置身冠盖间，苦为形所拘。属耳笙琶间，易为声所濡。讵知遭际同，各托情怀殊。或从喧求寂，或必清始娱。争似廓襟期，所至任菀枯。抑且脱羁束，自顾忘腴癯。何事非吾天，何地非吾庐。何遇非吾乐，何曹非吾徒。第未逢解人，畴复嘲迂儒。吾乡迩郊畿，邻壤接津沽。屋指东西陆，家称大小徐。诸兄文福齐，二难乡科俱。元方快登龙，仲氏怅飞凫。讲席中州游，宦辙东海隅。记主聚星堂，迭绘听雨图。培娄当苍厓，芭蕉间碧梧。咫尺具千里，峥嵘喻双株。画笔羡干云，题句抵穿珠。辁才钝且庸，座谈嗫复嚅。恨未侍皋比，思将访许都。写生宋与王，慕古欧与苏。神交证丹铅，客程阻舟车。快登北极台，俯瞰大明湖。恰逢屋雪融，恍滴檐溜疏。此味此声希，旧雨今雨符。多恐柳阴浓，未及桐柯孤。况隔杏坛遥，孰开蒋径芜。安得足所经，遍假手为摹。纵甘耳无闻，究喜身自如。酒杯块磊浇，禅机色相虚。放出野腔歌，泼开墨沈涂。弹倦悔冯铗，吹滥讥齐竽。转防知音知，相对同胡卢。
恼公曲
作者：史悠咸
朝代：清

湘裙潋潋梳微波，画叶仙衣飘翠罗。香桃琐骨怯春影，衣嚼赪霞瑶怨多。烟霄凤葆迎丁佩，红鹍瘦玉弦声碎。媆香迷梦度芳年，一把纤腰倚春醉。凉丝玉网银梳摇，押犀风细开樱桃。芳螺曲写镜中语，皓齿嚼风吹紫箫。仙蕖珠的同心扣，绿衣传语娇鹦瘦。消得层波一脔光，瑶襟圆咽相思豆。蜡花摧焰寒青荧，彩鸾怯翅舒金屏。红笺砑破点斜雁，小押麝煤凄寒馨。宝靥晓星虬水咽，鸾钗敲梦铮瑽绝。豹骢香陌忆珊鞭，六曲青蠡锁霜月。曲水飘香唱恼公，绿巾拭泪珍珠红。金鹅梦破蜀山晓，花底露铃吟断风。
柴关岭
作者：史悠咸
朝代：清

长啸万仞冈，寒风战黄叶。不知所历高，苍莽入寒色。山骨郁礧砢，纷如怒猊截。巨瀑奋雷硠，石力拒而裂。一山千万转，十步八九慑。藤臂或攫衣，石齿乱折屐。？魂步已却，试险足先蹑。徘徊一线中，欲骋不能捷。巍巍螺负壳，旋旋蚁缘垤。寒萝下无路，踏石觅寸隙。薄暮宿山家，合眸见馀碧。
柴关岭
作者：史悠咸
朝代：清
体裁：古风

长啸万仞冈，寒风战黄叶。不知所历高，苍莽入寒色。山骨郁礧砢，纷如怒猊截。巨瀑奋雷硠，石力拒而裂。一山千万转，十步八九慑。藤臂或攫衣，石齿乱折屐。�魂步已却，试险足先蹑。徘徊一线中，欲骋不能捷。巍巍螺负壳，旋旋蚁缘垤。寒萝下无路，踏石觅寸隙。薄暮宿山家，合眸见馀碧。
柴关岭
作者：史悠咸
朝代：清

长啸万仞冈，寒风战黄叶。不知所历高，苍莽入寒色。山骨郁礧砢，纷如怒猊截。巨瀑奋雷硠，石力拒而裂。一山千万转，十步八九慑。藤臂或攫衣，石齿乱折屐。𢥠魂步已却，试险足先蹑。徘徊一线中，欲骋不能捷。巍巍螺负壳，旋旋蚁缘垤。寒萝下无路，踏石觅寸隙。薄暮宿山家，合眸见馀碧。
潼关
作者：史悠咸
朝代：清

扶舆两戒望中分，终古雄关峙独存。白帝三峰尊太华，黄河一气走昆仑。盘雕沙碛闻传箭，散马秋原见列屯。揽辔临风感兴废，承平形势漫重论。
挽外舅孟星航联
作者：史悠壮
朝代：清
体裁：联

豹死留皮，读律读书，世享清名奚复憾；鸿飞剩爪，曰孤曰独，职居半子有余悲。
挽外舅凌端联
作者：史悠颐
朝代：清
体裁：联

享甥馆逾十年，愧南纪无能，易箦遗言终有负；居垩庐才六月，痛昌黎又逝，抚棺长恸更何辞。
珠江第一楼联
作者：史悠颐
朝代：清
体裁：联

对酒高歌，况当月到天心，花如人面；凭栏远眺，恰好洲连拾翠，渡接流杯。
越秀山麓继园古香楼联
作者：史悠颐
朝代：清
体裁：联

福地绍嫏嬛，且看东壁图书，西园翰墨；名山开粤秀，恰枕一湾绿水，几树红棉。
越秀山麓继园退思轩联
作者：史悠颐
朝代：清
体裁：联

余地本无多，就花径，结草堂，吹来四面风清，恰好窗明几净；白日莫闲过，叙群贤，联少长，谈到三更月上，正当茶熟香浓。
一落索·重九后雨
作者：史惟圆
朝代：清

日晚津亭鸣鼓，雁惊南浦。霜螯在手酒盈樽，休更问沙场苦。青史几番今古。绘成愁谱。两条桦烛四条弦，恁消得廉纤雨。
减字木兰花·暮冬杂咏
作者：史惟圆
朝代：清

寄愁天上，碧落青霄平似掌。石破多时，散作春檐夜雨丝。埋忧地下，移却南山成旷野。根蔓牵萦，又逐郊原春草生。
沁园春·黄鹤楼
作者：史惟圆
朝代：清

万里澄波，汉耶江耶，登临快哉。有晴云舒卷，层层楼迥；雄风披拂，面面窗开。作赋祢生，题诗崔颢，占得人间几许才。都休问，怕苍茫吊古，触绪生哀。仙踪一去难回。任几度、人民换劫杰。看东连吴会，寒潮断岸；西邻巫峡，暮雨荒台。倚槛多时，凭阑竟日，玉笛何人又《落梅》。斜阳外，望凌空孤鹤，为我重来。
河渎神 本意二首 其一
作者：史惟圆
朝代：清
体裁：词

照水月娟娟。小姑妆镜初悬。碧桃花发翠帘前。残香犹袅斜烟。露湿旌竿铃带重。隔云神女相送。绣袂天风吹动。淩波归去如梦。
河渎神 本意二首 其二
作者：史惟圆
朝代：清
体裁：词

月冷小姑游。闻郎江上清讴。自将裙带系箜篌。繁霜一曲惊秋。同在青溪桥畔住。郎自不知侬处。落叶群乌飞去。夜深贪共郎语。
河渎神·本意二首
作者：史惟圆
朝代：清

照水月娟娟。小姑妆镜初悬。碧桃花发翠帘前。残香犹袅斜烟。露湿旌竿铃带重。隔云神女相送。绣袂天风吹动。淩波归去如梦。月冷小姑游。闻郎江上清讴。自将裙带系箜篌。繁霜一曲惊秋。同在青溪桥畔住。郎自不知侬处。落叶群乌飞去。夜深贪共郎语。
浣溪沙 游仙五首 其一
作者：史惟圆
朝代：清
体裁：词

侵晓天门未启开，青鸾先到紫霄间。真官玉佩缀仙班。下土封章勤奏请，玉皇恩许一生閒。往来骑鹤驻名山。
浣溪沙·其三
作者：史惟圆
朝代：清
体裁：词

绛阙千年白玉楼，词臣供奉殿东头。陇西长吉最风流。更采江南肠断句，素娥初向月中讴。一声玉笛碧空愁。
浣溪沙·其二
作者：史惟圆
朝代：清
体裁：词

行尽神山到玉峰，峰头秀峭似芙蓉。飞泉如练挂长松。碧眼紫髯何处客，閒来松下听晨钟。无人知是赤鳞龙。
浣溪沙·其五
作者：史惟圆
朝代：清
体裁：词

玉女调丝弄苦篁，无愁无怨动清商。轻风吹起九霞裳。天姥亲梳云鬓腻，世人学画翠娥长。笑声归去月茫茫。
浣溪沙·其四
作者：史惟圆
朝代：清
体裁：词

闻道尘中有钓矶，隔江红树满秋晖。草生空地没双扉。却厌海山无住处，结庐欲向此中归。夜随孤鹤掠波飞。
浣溪沙·游仙五首
作者：史惟圆
朝代：清

侵晓天门未启开，青鸾先到紫霄间。真官玉佩缀仙班。下土封章勤奏请，玉皇恩许一生閒。往来骑鹤驻名山。行尽神山到玉峰，峰头秀峭似芙蓉。飞泉如练挂长松。碧眼紫髯何处客，閒来松下听晨钟。无人知是赤鳞龙。绛阙千年白玉楼，词臣供奉殿东头。陇西长吉最风流。更采江南肠断句，素娥初向月中讴。一声玉笛碧空愁。闻道尘中有钓矶，隔江红树满秋晖。草生空地没双扉。却厌海山无住处，结庐欲向此中归。夜随孤鹤掠波飞。玉女调丝弄苦篁，无愁无怨动清商。轻风吹起九霞裳。天姥亲梳云鬓腻，世人学画翠娥长。笑声归去月茫茫。
渔歌子二首【其一】
作者：史惟圆
朝代：清
体裁：词

【其一】
急风吹，惊涛起，扁舟稳住烟波里。酒初甜，鱼正美，几度斜阳逝水。
好西湖，应无比，藕花菱蔓牵船尾。妇莫愁，儿莫喜，卧看暮山凝紫。
渔歌子二首【其二】
作者：史惟圆
朝代：清
体裁：词

【其二】
冻云凝，飞霰下，披蓑江上收纶罢。洒篷窗，迷草舍，人语炊烟初夜。
望寒林，都似画，一枝瘦竹偏宜写。醉欹眠，相枕籍，又送塞鸿归也。
玉楼春·感旧
作者：史惟圆
朝代：清

青山碧涧娇歌舞，香扑春江浮绿醑。桃花似笑柳如颦，蜡烛能啼弦解语。重来草没曾行处，却倚闲窗愁听雨。淡烟轻霭一年年，并作今宵相忆苦。
菩萨蛮 即事二首 其一
作者：史惟圆
朝代：清
体裁：词

锦檐茸帽婆焦顶。堆金织翠攒花领。蔽膝绣鸳鸯。双环腰带长。浓香薰半臂。红颊凝烟醉。轻薄不成顽。调笙半日閒。
菩萨蛮·其二
作者：史惟圆
朝代：清
体裁：词

画槌点尽花间鼓。三条弦上分明语。门外撼铜环。小窗惊梦残。手挼红杏瓣。抛向阶前满。无计奈他何。娇憨情态多。
菩萨蛮·即事二首
作者：史惟圆
朝代：清

锦檐茸帽婆焦顶。堆金织翠攒花领。蔽膝绣鸳鸯。双环腰带长。浓香薰半臂。红颊凝烟醉。轻薄不成顽。调笙半日閒。画槌点尽花间鼓。三条弦上分明语。门外撼铜环。小窗惊梦残。手挼红杏瓣。抛向阶前满。无计奈他何。娇憨情态多。
采桑子·杂忆
作者：史惟圆
朝代：清

当时已惯何曾惜，滚遍香弦，字字清妍。能得当场几度怜。今知此曲人间少，绝艺谁传。往事如烟，满耳筝琶值几钱。
青玉案·杨花
作者：史惟圆
朝代：清

杨花不绾春光住。任飘泊东西去。吹度园林千万树。穿帘透幕，窥窗拂槛，渺渺迷归路。河边桥畔应无数。化作浮萍向何处。无奈啼鹃声正苦。风化娇困，烟丝醉软，都付黄昏雨。
一剪梅
作者：史承谦
朝代：清

一刻清欢好景赊，月也堪夸，人也堪夸。相携不用扇罗遮，愁说天涯，又说天涯。闷来独自掩窗纱，春也些些，寒也些些。六时心绪等风花，不为伊家，总为伊家。
三姝媚
作者：史承谦
朝代：清

宫墙行已近。讶水佩风裳，淡妆微晕。田田多少，占凉波四面，翠痕萦损。太液遥连，一半是、天家脂粉。玉井谁传夜舒，曾记总输风韵。宛转横堤曲港，便一幅、江南图画应逊。淡云疏雨，怕等闲、轻把红衣吹褪。传语西风，莫便做、晚来秋恨。搅破香香深处，双鸳梦稳。
东风第一枝二首
作者：史承谦
朝代：清

杏叶阴繁，蕉心碧重，东风不放帘卷。寻香怕认罗囊，觅句先题纨扇。春光去也，只剩与、轻寒轻暖。奈今宵、淡月笼烟，记起谢娘庭院。想多少、年时私愿，又添得、几番恩怨。相思恁日能消，薄倖今生怎免。欢期如梦，枉负了、当初心眼。问何时，嚼蕊吹花，更向绮窗重见。冷月交辉，暗尘迷路，令节新年重借。沉香慢火薰衣，绣幕明灯打马。合欢堂后，算几度、逢迎欢冶。到而今、尽化愁心，空忆那时元夜。且慢理、银筝翠斝。更莫问、钿车罗帕。情牵金凤屏边，人在玉梅花下。春城不禁，笑一任、飘过浓麝。纵年时、有约湔裙，只怕归迟春社。
东风第一枝二首·其一
作者：史承谦
朝代：清

杏叶阴繁，蕉心碧重，东风不放帘卷。寻香怕认罗囊，觅句先题纨扇。春光去也，只剩与、轻寒轻暖。奈今宵、淡月笼烟，记起谢娘庭院。想多少、年时私愿，又添得、几番恩怨。相思恁日能消，薄倖今生怎免。欢期如梦，枉负了、当初心眼。问何时，嚼蕊吹花，更向绮窗重见。
东风第一枝二首·其二
作者：史承谦
朝代：清

冷月交辉，暗尘迷路，令节新年重借。沉香慢火薰衣，绣幕明灯打马。合欢堂后，算几度、逢迎欢冶。到而今、尽化愁心，空忆那时元夜。且慢理、银筝翠斝。更莫问、钿车罗帕。情牵金凤屏边，人在玉梅花下。春城不禁，笑一任、飘过浓麝。纵年时、有约湔裙，只怕归迟春社。
临江仙三首
作者：史承谦
朝代：清

携手上元灯火后，临歧腹转车轮。画楼银蜡带啼痕。杏花红一萼，新月破黄昏。纵使有花兼有月，那堪独对芳尊。怜他此际晚妆人。冰纹衫子薄，憔悴小腰身。雉堞参差残照满，春深掩袖重过。古碑无字野苔和。翠华虚想像，陈迹暗消磨。知有宓妃无限恨，只余一赋情多。梵声曾否出烟萝。鱼山青未了，驻马旧东阿。云阁乍垂珠箔，霜林已绽金丸。从今应不试轻纨。纤罗才覆额，风景又初寒。暗忆年时踪迹，几番离合无端。心香犹在未消残。瞥来闲处见，眠去梦中看。
临江仙三首·其一
作者：史承谦
朝代：清

携手上元灯火后，临歧腹转车轮。画楼银蜡带啼痕。杏花红一萼，新月破黄昏。纵使有花兼有月，那堪独对芳尊。怜他此际晚妆人。冰纹衫子薄，憔悴小腰身。
临江仙三首·其二
作者：史承谦
朝代：清

雉堞参差残照满，春深掩袖重过。古碑无字野苔和。翠华虚想像，陈迹暗消磨。知有宓妃无限恨，只余一赋情多。梵声曾否出烟萝。鱼山青未了，驻马旧东阿。
二郎神
作者：史承谦
朝代：清

彩云散后，空想象、镜中眉抚。忆桂月齐看，华灯双照，谁解分飞苦。金屋装成人已远，知远嫁、明妃何处。怅心字香消，莺笺信杳，断肠谁诉。无据。啼痕泪靥，料难重睹。好趁着新秋，宵凉漏永，打叠离魂飞去。曲曲栏干，重重屈戍，也不怕、伊遮住。算拚却、醒后思量，赢得梦中识路。
八声甘州
作者：史承谦
朝代：清

恨年年琴剑古长洲，漂泊赋登楼。忽云帆烟棹，吴头楚尾，历遍南州。纵有相思书札，何处托轻邮？别业依然在，野水荒丘。不道辞家已久，比燕鸿来去，翻更迟留。对江花江草，细与说乡愁。便怜伊、数峰青峭，问银笺、十幅有谁酬。归来好，千山红树，待尔寻秋。
八声甘州三首
作者：史承谦
朝代：清

听萧萧、木叶打窗频。门掩画溪滨。拟闲居赋就，荷衣欲换，湘帙休陈。莫怨峨眉谣诼，薄福亦前因。太息平生事，回首酸辛。又见春风得意，数当年题柱，输与何人。指杯中醽醁，一笑且沾唇。疏篱外、冷香萦梦，对黄花、依旧苦吟身。谁相问，少年张绪，零落风尘。好溪山、一片玉玲珑。身入画图中。乍光摇银海，尘氛尽洗，杳霭溟濛。何似同餐沆瀣，踪迹摄飞鸿。多事山阴棹，来往匆匆。输与何人匀染，只云林子久，著笔偏工。把渔航苇箔，零乱插西东。最难描、晚峰多处，碧沉沉、寒色一林松。更谁问，瓶梅冻折，闲倚薰笼。恨年年、琴剑古长洲。漂泊赋登楼。忽云帆烟棹，吴头楚尾，历遍南州。纵有相思书札，何处托轻邮。别业依然在，野水荒丘。不道辞家已久，比燕鸿来去，翻更迟留。对江花江草，细与说乡愁。便怜伊、数峰青峭，问银笺、十幅有谁酬。归来好，千山红树，待尔寻秋。
八声甘州三首·其一
作者：史承谦
朝代：清

听萧萧、木叶打窗频。门掩画溪滨。拟闲居赋就，荷衣欲换，湘帙休陈。莫怨峨眉谣诼，薄福亦前因。太息平生事，回首酸辛。又见春风得意，数当年题柱，输与何人。指杯中醽醁，一笑且沾唇。疏篱外、冷香萦梦，对黄花、依旧苦吟身。谁相问，少年张绪，零落风尘。
八声甘州三首·其三
作者：史承谦
朝代：清

恨年年、琴剑古长洲。漂泊赋登楼。忽云帆烟棹，吴头楚尾，历遍南州。纵有相思书札，何处托轻邮。别业依然在，野水荒丘。不道辞家已久，比燕鸿来去，翻更迟留。对江花江草，细与说乡愁。便怜伊、数峰青峭，问银笺、十幅有谁酬。归来好，千山红树，待尔寻秋。
八声甘州三首·其二
作者：史承谦
朝代：清

好溪山、一片玉玲珑。身入画图中。乍光摇银海，尘氛尽洗，杳霭溟濛。何似同餐沆瀣，踪迹摄飞鸿。多事山阴棹，来往匆匆。输与何人匀染，只云林子久，著笔偏工。把渔航苇箔，零乱插西东。最难描、晚峰多处，碧沉沉、寒色一林松。更谁问，瓶梅冻折，闲倚薰笼。
六州歌头
作者：史承谦
朝代：清

繁华如许，绢素是谁题？晴光好，香尘动，暖烟迷，障锦泥。都趁芳菲景，连画舸，随雕毂，夷门外，樊楼下，傍长堤。回首望中何处，天津近，杨柳春旗。看红襟飘拂，碧草正萋萋。翠袖罗衣，水边携。对杯中酒，贪歌舞，东风缓，落红稀。扑蝶罢，听莺去，共依依。醉难归，谁省春明梦，传蜡烛，禁垣西。梨雪尽，饧策换，旧游非。欲问宣和遗事，惊心又、蕃马频嘶。向七陵魂断，挥涕夕阳低，花外鹊啼。
减字木兰花三首
作者：史承谦
朝代：清

银泥罗幕，绝代人归开镜鹊。密誓分明，消受卿卿尔许声。谁怜魂断，不住风铃枕函唤。别梦依依，却绕行廊叩玉扉。燕台四月，处处园林花事歇。卯酒初醒，卖过樱桃听卖冰。日迟风暖，一握榴巾香汗满。尺素谁题，昨夜柔魂过画溪。峨眉曼绿，窣地相逢画屏曲。为数芳年，锦瑟平分一半弦。低眸无语，懊恼凌波人易去。只是模糊，待写冬郎偶见图。
减字木兰花三首·其一
作者：史承谦
朝代：清

银泥罗幕，绝代人归开镜鹊。密誓分明，消受卿卿尔许声。谁怜魂断，不住风铃枕函唤。别梦依依，却绕行廊叩玉扉。
减字木兰花三首·其三
作者：史承谦
朝代：清

峨眉曼绿，窣地相逢画屏曲。为数芳年，锦瑟平分一半弦。低眸无语，懊恼凌波人易去。只是模糊，待写冬郎偶见图。
减字木兰花三首·其二
作者：史承谦
朝代：清

燕台四月，处处园林花事歇。卯酒初醒，卖过樱桃听卖冰。日迟风暖，一握榴巾香汗满。尺素谁题，昨夜柔魂过画溪。
南乡子二首
作者：史承谦
朝代：清

穗冷一灯昏，耐尽孤眠入夜分。不信今宵还梦到，重门，的的看伊笑复颦。暗忆梦中人，枕上凝思态未真。鸳被暖香犹未散，重温，再去寻伊缥缈身。徙倚近前楹，寒月溟濛酒半醒。何处叶声吹不定，分明，是否罗裙窣地行。只隔小中庭，玉轸应传太息情。从是别来滋味恶，残更，千种伤心梦不成。
南乡子二首·其一
作者：史承谦
朝代：清

穗冷一灯昏，耐尽孤眠入夜分。不信今宵还梦到，重门，的的看伊笑复颦。暗忆梦中人，枕上凝思态未真。鸳被暖香犹未散，重温，再去寻伊缥缈身。
南乡子二首·其二
作者：史承谦
朝代：清

徙倚近前楹，寒月溟濛酒半醒。何处叶声吹不定，分明，是否罗裙窣地行。只隔小中庭，玉轸应传太息情。从是别来滋味恶，残更，千种伤心梦不成。
南楼令六首
作者：史承谦
朝代：清

妆罢敛愁娥。单衣试薄罗。最怜他、道字娇讹。暗忆陈王曾解赋，肠断处，是凌波。毕竟奈情何。年华小劫过。拨香灰、空对银荷。只隔珠帘同听雨，辜负杀、晚凉多。帘影卷湘纹。花前荡画裙。乍伤情、钗燕轻分。毕竟风尘堪得否，频说向、远行人。惜别掩重门。凭谁验粉痕。展芳衾、独自黄昏。好是恹恹风月底，知两处、暗消魂。深院下帘旌。薰炉小篆清。听疏疏、鸳瓦声轻。缀玉飘琼寒乍紧，问何处，春草生？曾否破新正。连宵拥病醒。数芳辰、草晕花醒。独对东风应自笑，消不尽、绮罗情。花底识罗敷。雕拢映碧梧。细腰身、应怯将雏。锦字银笺都不寄，多半是、少双鱼。往事总模糊。钗盟半已虚。最难忘、一点香酥。今夜夜凉知有梦，还梦到、碧纱无。好个嫩凉天。轻纨已暂捐。又空庭、夜雨绵绵。点点声声秋意满，梧叶底，豆花边。更漏杳如年。挑灯枕手眠。是天涯、况味悽然。想得谢娘愁拥髻，也滴向、小窗前。紫艳逗墙坳。花光的的娇。上云鬟、为尔魂销。记得个侬初睡起，拈一朵，破无聊。粉蝶故相撩。携来露未消。惜香心。暗袅纤腰。杏子单衫低映处，斜又整、最难描。
南楼令六首·其一
作者：史承谦
朝代：清
体裁：词

妆罢敛愁娥。单衣试薄罗。最怜他、道字娇讹。暗忆陈王曾解赋，肠断处，是凌波。毕竟奈情何。年华小劫过。拨香灰、空对银荷。只隔珠帘同听雨，辜负杀、晚凉多。
南楼令六首·其三
作者：史承谦
朝代：清
体裁：词

深院下帘旌。薰炉小篆清。听疏疏、鸳瓦声轻。缀玉飘琼寒乍紧，问何处，春草生？曾否破新正。连宵拥病醒。数芳辰、草晕花醒。独对东风应自笑，消不尽、绮罗情。
南楼令六首·其二
作者：史承谦
朝代：清
体裁：词

帘影卷湘纹。花前荡画裙。乍伤情、钗燕轻分。毕竟风尘堪得否，频说向、远行人。惜别掩重门。凭谁验粉痕。展芳衾、独自黄昏。好是恹恹风月底，知两处、暗消魂。
南楼令六首·其五
作者：史承谦
朝代：清

好个嫩凉天。轻纨已暂捐。又空庭、夜雨绵绵。点点声声秋意满，梧叶底，豆花边。更漏杳如年。挑灯枕手眠。是天涯、况味悽然。想得谢娘愁拥髻，也滴向、小窗前。
南楼令六首·其六
作者：史承谦
朝代：清

紫艳逗墙坳。花光的的娇。上云鬟、为尔魂销。记得个侬初睡起，拈一朵，破无聊。粉蝶故相撩。携来露未消。惜香心。暗袅纤腰。杏子单衫低映处，斜又整、最难描。
南楼令六首·其四
作者：史承谦
朝代：清
体裁：词

花底识罗敷。雕拢映碧梧。细腰身、应怯将雏。锦字银笺都不寄，多半是、少双鱼。往事总模糊。钗盟半已虚。最难忘、一点香酥。今夜夜凉知有梦，还梦到、碧纱无。
南歌子四首
作者：史承谦
朝代：清

月上轻罗扇，凉生小画衣。玉腕又重携。曲池风吹定，水萤飞。浅笑眉舒恨，微词脸晕潮。偷近楚宫腰。今宵红蜡泪，不须飘。茜袖凝香重，银灯照影娇。人去月痕消。画堂空似水，可怜宵。玉臂符初换，银纱色更新。新妆罢，一含颦。碧罗团扇底，见红鳞。
南歌子四首·其一
作者：史承谦
朝代：清

月上轻罗扇，凉生小画衣。玉腕又重携。曲池风吹定，水萤飞。
南歌子四首·其三
作者：史承谦
朝代：清

茜袖凝香重，银灯照影娇。人去月痕消。画堂空似水，可怜宵。
南歌子四首·其二
作者：史承谦
朝代：清

浅笑眉舒恨，微词脸晕潮。偷近楚宫腰。今宵红蜡泪，不须飘。
南歌子四首·其四
作者：史承谦
朝代：清

玉臂符初换，银纱色更新。新妆罢，一含颦。碧罗团扇底，见红鳞。
卜算子二首
作者：史承谦
朝代：清

花气满层楼，帘影垂深院。闲向雕梁日往来，只有红襟燕。那许借人看，输与侬偷眼。转过栏干侧畔行，腰彩分明见。月色冷如霜，簟影清如水。几阵西风到碧纱，今夜知难睡。检点七条弦，弦绝难重理。莫看春衫旧酒痕，中有相思泪。
卜算子二首·其一
作者：史承谦
朝代：清

花气满层楼，帘影垂深院。闲向雕梁日往来，只有红襟燕。那许借人看，输与侬偷眼。转过栏干侧畔行，腰彩分明见。
卜算子二首·其二
作者：史承谦
朝代：清

月色冷如霜，簟影清如水。几阵西风到碧纱，今夜知难睡。检点七条弦，弦绝难重理。莫看春衫旧酒痕，中有相思泪。
双双燕
作者：史承谦
朝代：清

春愁易满，记红到樱桃，乍逢欢侣。几番携手，醉里听残杜宇。曾向花源问渡，是水国、风光多处。可应酒殢香留，不记江南春雨。南浦。清阴如故。谁料得重来，暗添凄楚。月篷烟棹，载了冷吟人去。可惜千条弱柳，更难系、轻帆频住。如今绿遍桥头，尽作情丝恨缕。
增字渔家傲
作者：史承谦
朝代：清

辘辘车轮催去急，挑尽残灯，旅恨重题壁。月色濛濛霜暗湿，行不得，鸡声人语都寒色。垂鞭已过交河北，且解雕鞍，暂把征尘拭。一盏村醪何处觅，垂柳侧，又欹茸帽风前立。
天仙子二首
作者：史承谦
朝代：清

瑟瑟衾铺寒尚浅，今宵料是重门掩。枕边谁分玉纤携，金雀扇，遮娇面，细雨梦回人未远。水面娇红相并倚，轻舟小泊斜阳里。暮鸦零乱报秋寒，罗幔底，吹不已，渐渐鲤鱼风色起。
天仙子二首·其一
作者：史承谦
朝代：清

瑟瑟衾铺寒尚浅，今宵料是重门掩。枕边谁分玉纤携，金雀扇，遮娇面，细雨梦回人未远。
天仙子二首·其二
作者：史承谦
朝代：清

水面娇红相并倚，轻舟小泊斜阳里。暮鸦零乱报秋寒，罗幔底，吹不已，渐渐鲤鱼风色起。
女冠子二首
作者：史承谦
朝代：清

谁传密耗。有分今宵梦到。曲廊斜。一角芙蓉帐，双头茉莉花。层城银箭急，楼上楚云遮。回首凌波步，月些些。栏干如画。约略双蛾匀罢。篆烟孤。蕉影明窗下，桃笙午梦余。秋衫凉碧玉，罗襟艳红蕖。不分今生约，总成虚。
女冠子二首·其一
作者：史承谦
朝代：清

谁传密耗。有分今宵梦到。曲廊斜。一角芙蓉帐，双头茉莉花。层城银箭急，楼上楚云遮。回首凌波步，月些些。
女冠子二首·其二
作者：史承谦
朝代：清

栏干如画。约略双蛾匀罢。篆烟孤。蕉影明窗下，桃笙午梦余。秋衫凉碧玉，罗襟艳红蕖。不分今生约，总成虚。
好事近
作者：史承谦
朝代：清

芦酒醉人难，待展薄衾孤宿。烛影摇摇清夜，满风帘残菊。关河寒近落微霜，归计尚难卜。客梦总然无据，笑几回蕉鹿。
如梦令
作者：史承谦
朝代：清

小篆拨残双箸。闷倚曲栏无语。门外绿阴深，遮断玉郎归路。春去。春去。飘过几番花雨。
小重山
作者：史承谦
朝代：清

闲倚风前数落红，残寒犹未去，酒尊空。竹声都在画廊东，春庭月，无夜不朦胧。独自理薰笼，合欢人去久，与谁同？清宵迢递最愁侬，书应寄，何处觅征鸿？
少年游
作者：史承谦
朝代：清

午窗湖簟展风漪，冰雪映明姿。来自沉珠，娇同小玉，香气满罗帷。妆余浴罢曾经见，欹侧鬓边宜。一枕新凉，十年闲梦，愁对好花枝。
忆秦娥
作者：史承谦
朝代：清

檐冰折，鸳鸯瓦上霜如雪。霜如雪，玉台呵手，今朝寒绝。檀心点点香初彻，晓妆才罢凭肩说。凭肩说，去年今夜，围炉时节。
念奴娇十一首
作者：史承谦
朝代：清

浮搓难渡，盼迢迢一水，依然天末。一自秋来风浪稳，不信银河空阔。调黛星前，持箫月底，曾把相思说。夜阑清露，莫教吹上纤葛。容易人去瑶台，幽欢辜负，依旧肠千结。雨隔云疏频怅望，应是深盟虚设。红藕香残，黄花寒到，节候惊离别。寄声乌鹊桥成，休遣轻拆。斜风细雨，小重阳过后，几番寒到。谁唤开筵丛菊下，胜事顿舒怀抱。绿橘初香，紫螯新健，秋色分餐好。茶烟轻飏，芸辉四壁相照。何用擘阮弹筝，清尊密坐，便足供欢笑。白发萧萧狂不减，何况二人年少。烧烛题诗，分曹射覆，那惜频倾倒。宵阑未去，蟾光已堕林表。布帆清晓，小桥头、还听半江潮送。辜负新来、鸳被底，多少桂花凉梦。满袖霜华，一船烟月，不禁羁愁重。长卿游倦，空怜琴剑孤拥。因甚漂泊轻装，小长干外，日日闲飞鞚。淡粉轻烟、消歇了，那有翠翘钗凤。桃叶难迎，莫愁遥隔，别思无端涌。忽添凄怨，阿谁玉笛偷弄。轻阴小雨，乍烧灯过了，绿窗寒彻。空画丙丁新帖子，转听虚檐消雪。二月东风，一番花信，强半都消歇。梅魂未断，冷香应是吹折。谁会个里浓愁，丝缠露泣，枉费闲疼热。双燕天涯飞不到，漫把湘帘斜揭。挑菜期过，满裙信杳，判得芳音绝。眼看春去，心情分付鶗鴂。朝朝寒雨，问小春冷艳，怎禁摧折。屈指酒人惊散尽，休把旧游重说。杳杳霜鸿，萧萧风竹，炉火明还灭。更阑烛影，心情真是凄绝。谁念岁晚穷居，纸窗深处，冷淡餐冰雪。过眼流光都似此，愁看镜中华发。摒挡吟笺，消除闲梦，铁籧应吹裂。当年骑省，赋成多少呜咽。野店传钲，任荒鸡唱尽，催人长道。高树凉风初滴露，天际明河如扫。衾尚余温，袖难禁冷，旅梦何曾了。垂鞭东去，望中已满衰草。因甚碌碌饥驱，枯荷包饭，又侧离亭帽。双鬓飘萧搔更短，空盼上林花早。何似骖鸾，朝真碧落，笑捐茅庐好。名山有愿，几时得展怀抱。淡云疏雨，看朝来做就，凄凉天气。不是新寒惊翠袖，谁信欢如沉水。琴拂蛛丝，屏销绛蜡，镇日眠难起。何曾滞酒，生来情绪如许。几度水榭云廊，花开花落，只觉愁难避。犹有当时明月在，照见定情罗绮。丝比春蚕，心悲石阙，远道人归未？加餐谁说，忆来疑是君耳。孤篷拂晓，又西风吹过，前湾几折。独立苍茫吟思起，一片菰烟芦雪。野渡冰澌，前村日淡，直是清寒绝。商量沽酒，书旗小店先掣。回忆妆阁香温，横斜瘦影，花与人无别。软语生生听不倦，何似娇莺调舌。好梦难留，浓欢易散，远道添呜咽。征鸿过尽，悠悠心事谁说。春心乍转，又一树垂垂，傍檐交萼。只有花光浑似旧，无复护花铃索。疏影空横，深杯谁劝，陡觉情怀恶。栏干独倚，晴晖初漾帘箔。何事腹痛西州，经年愁到，此地原非昨。恸哭花前人去久，不见吹开吹落。诗卷长留，林亭无恙，往事风惊箨。花应知恨，怪来瘦损如削。井梧萧瑟，又无端惹起，满襟清怨。何事频年长作客，只有孤灯相伴。一院蛩声，三更月影，梦醒情难遣。晓风悽断，画梁欲去双燕。几度竹叶尊前，水晶帘下，流盼回歌扇。记取年时珍重意，海水量来还浅。秀绝眉峰，圆成笑靥，容易柔肠转。三生私约，蓬莱顶上相见。晚香生树，是何人，幻出吾家诗意？不着昏黄微月影，一片清光如水。句里偷春，闲中酿恨，斑管将拈未？隐囊斜傍，渺然思落天际。回首十载晴窗，琼函对把，触处吟情起。吟到刚成还搁笔，醉向栏干同倚。付雪空惭，拿云有愿，寂寂悲身世。休嘲饭颗，本来标格如此。
念奴娇十一首 令桥晚发 其三
作者：史承谦
朝代：清

布帆清晓，小桥头、还听半江潮送。辜负新来、鸳被底，多少桂花凉梦。满袖霜华，一船烟月，不禁羁愁重。长卿游倦，空怜琴剑孤拥。因甚漂泊轻装，小长干外，日日闲飞鞚。淡粉轻烟、消歇了，那有翠翘钗凤。桃叶难迎，莫愁遥隔，别思无端涌。忽添凄怨，阿谁玉笛偷弄。
念奴娇十一首·其一
作者：史承谦
朝代：清

浮搓难渡，盼迢迢一水，依然天末。一自秋来风浪稳，不信银河空阔。调黛星前，持箫月底，曾把相思说。夜阑清露，莫教吹上纤葛。容易人去瑶台，幽欢辜负，依旧肠千结。雨隔云疏频怅望，应是深盟虚设。红藕香残，黄花寒到，节候惊离别。寄声乌鹊桥成，休遣轻拆。
念奴娇十一首·其七
作者：史承谦
朝代：清

淡云疏雨，看朝来做就，凄凉天气。不是新寒惊翠袖，谁信欢如沉水。琴拂蛛丝，屏销绛蜡，镇日眠难起。何曾滞酒，生来情绪如许。几度水榭云廊，花开花落，只觉愁难避。犹有当时明月在，照见定情罗绮。丝比春蚕，心悲石阙，远道人归未？加餐谁说，忆来疑是君耳。
念奴娇十一首·其九
作者：史承谦
朝代：清

春心乍转，又一树垂垂，傍檐交萼。只有花光浑似旧，无复护花铃索。疏影空横，深杯谁劝，陡觉情怀恶。栏干独倚，晴晖初漾帘箔。何事腹痛西州，经年愁到，此地原非昨。恸哭花前人去久，不见吹开吹落。诗卷长留，林亭无恙，往事风惊箨。花应知恨，怪来瘦损如削。
念奴娇十一首·其二
作者：史承谦
朝代：清

斜风细雨，小重阳过后，几番寒到。谁唤开筵丛菊下，胜事顿舒怀抱。绿橘初香，紫螯新健，秋色分餐好。茶烟轻飏，芸辉四壁相照。何用擘阮弹筝，清尊密坐，便足供欢笑。白发萧萧狂不减，何况二人年少。烧烛题诗，分曹射覆，那惜频倾倒。宵阑未去，蟾光已堕林表。
念奴娇十一首·其五
作者：史承谦
朝代：清

朝朝寒雨，问小春冷艳，怎禁摧折。屈指酒人惊散尽，休把旧游重说。杳杳霜鸿，萧萧风竹，炉火明还灭。更阑烛影，心情真是凄绝。谁念岁晚穷居，纸窗深处，冷淡餐冰雪。过眼流光都似此，愁看镜中华发。摒挡吟笺，消除闲梦，铁籧应吹裂。当年骑省，赋成多少呜咽。
念奴娇十一首·其八
作者：史承谦
朝代：清

孤篷拂晓，又西风吹过，前湾几折。独立苍茫吟思起，一片菰烟芦雪。野渡冰澌，前村日淡，直是清寒绝。商量沽酒，书旗小店先掣。回忆妆阁香温，横斜瘦影，花与人无别。软语生生听不倦，何似娇莺调舌。好梦难留，浓欢易散，远道添呜咽。征鸿过尽，悠悠心事谁说。
念奴娇十一首·其六
作者：史承谦
朝代：清

野店传钲，任荒鸡唱尽，催人长道。高树凉风初滴露，天际明河如扫。衾尚余温，袖难禁冷，旅梦何曾了。垂鞭东去，望中已满衰草。因甚碌碌饥驱，枯荷包饭，又侧离亭帽。双鬓飘萧搔更短，空盼上林花早。何似骖鸾，朝真碧落，笑捐茅庐好。名山有愿，几时得展怀抱。
念奴娇十一首·其十
作者：史承谦
朝代：清

井梧萧瑟，又无端惹起，满襟清怨。何事频年长作客，只有孤灯相伴。一院蛩声，三更月影，梦醒情难遣。晓风悽断，画梁欲去双燕。几度竹叶尊前，水晶帘下，流盼回歌扇。记取年时珍重意，海水量来还浅。秀绝眉峰，圆成笑靥，容易柔肠转。三生私约，蓬莱顶上相见。
念奴娇十一首·其十一
作者：史承谦
朝代：清

晚香生树，是何人，幻出吾家诗意？不着昏黄微月影，一片清光如水。句里偷春，闲中酿恨，斑管将拈未？隐囊斜傍，渺然思落天际。回首十载晴窗，琼函对把，触处吟情起。吟到刚成还搁笔，醉向栏干同倚。付雪空惭，拿云有愿，寂寂悲身世。休嘲饭颗，本来标格如此。
念奴娇十一首·其四
作者：史承谦
朝代：清

轻阴小雨，乍烧灯过了，绿窗寒彻。空画丙丁新帖子，转听虚檐消雪。二月东风，一番花信，强半都消歇。梅魂未断，冷香应是吹折。谁会个里浓愁，丝缠露泣，枉费闲疼热。双燕天涯飞不到，漫把湘帘斜揭。挑菜期过，满裙信杳，判得芳音绝。眼看春去，心情分付鶗鴂。
思佳客
作者：史承谦
朝代：清

银汉澄澄漏未残，青莺飞去又飞还。湘裙綷縩来芳砌，凉月殷勤过画栏。携雪茗，弄冰纨，衣香花气别伊难。并头双影看来好，露坐终宵肯道寒。
拜星月慢
作者：史承谦
朝代：清

鬓影曾看，檀痕犹在，不分离愁如织。缥缈音书，费彩笺频擘。遥天外，极目寒云哀雁，总是断肠消息。抱月飘烟，想纤腰一尺。叹房拢、重到伤今昔，便葳蕤、不闭还愁入。盼着镜槛灯窗，也泪珠成滴。料妆台、都有空尘积，更何人、闲倚薰笼立。剩画栏，冉冉斜阳，任风帘欹侧。
探春
作者：史承谦
朝代：清

小簟凉生，虚帷秋到，双星今夜相见。巧思穿针，回文织锦，犹记曲廊深院。辜负年时约，任瓜果、筵空谁荐？笑他钿盒金钗，浪说他生宛转。可奈残灯孤馆，问天上人间，赋情深浅。孔雀东南，浮云西北，往事几回肠断。怕见庭阴月，只解得、照人伊黯。一水盈盈，空向银湾泪满。
探芳讯
作者：史承谦
朝代：清

冶城暮。见衰草连波，晚花萦雾。指垂杨深岸，重寻六朝路。书生莫问兴亡事，冷笑兰成赋。只当年，璧月琼枝，竟归何处。休觅欢游侣。怅故苑荒凉，怨歌愁舞。断粉零香，都逐寒潮去。画船不向秦淮泊，寂寞空烟浦。最伤心，桃叶渡头秋雨。
摸鱼儿
作者：史承谦
朝代：清

耿清宵、芳尊愁浅，月华已上残柳。飘萧落叶窗纱外，只有短檠相守。欹枕后。听一派哀鸿，嘹唳声来又。心期回首。恨剪烛难同，清游未返，独醉冶城酒。凄然处，最忆平生知己，云龙上下难偶。鬓丝十载添多少，世事浮云苍狗。伤心否？笑冷淡生涯，尔我相怜久。茫茫宇宙。任落魄江湖，上清沦谪，怀抱忍轻负。
昭君怨
作者：史承谦
朝代：清

花落空坛谁扫，何处暗香飞到。桦烛渐消红，听凉蛩。禁得无眠生受，吹醒夜窗残酒。盼到梦儿边，小游仙。
月华清
作者：史承谦
朝代：清

别浦云凉，平沙日淡，短亭薄寒初作。筝柱慵调，空忆态奴弦索。玉宇回、千里飞来，风笛唤、一声吹落。谁觉？料不胜清怨，等闲漂泊。可念芳音辽阔。又社燕初归，素书难托。结阵横空，细与玉人商略。送远目，枫树关河，拥愁眠，碧湘楼阁。听却。奈酒醒欹枕，情怀正恶。
月底修箫谱二首·其二
作者：史承谦
朝代：清

趁新晴，闲命屐，偶把竹扉叩。满目荒凉，蟏网蔽虚牖。可怜琴几无存，画屏空掩，谁复更、招呼携酒。步苔甃。一任树古池平，苍鼠避人走。班驳屈梅，几点冷香逗。应须九九寒消，三三径暖，怕还有、花枝红透。
桃源忆故人
作者：史承谦
朝代：清

温柔自得闲心性，一缕情丝缠定。窄袖不禁寒凝。香梦迷鸳径。沉吟只觉屏山静，立尽一庭烟暝。翠竹萧萧风影，如见临妆镜。
步蟾宫
作者：史承谦
朝代：清

单衫杏子无尘涴，更婀娜、合欢花朵。一生赢得住江南，便占尽、吴中梳裹。者边只有消魂我，盼嫩约、今番须果。那知暮雨独归时，但怅望、红楼灯火。
水调歌头
作者：史承谦
朝代：清

此地饶水竹，老屋对溪纹。吾生事业有几，缃帙俯鸥群。不羡碧山学士，梦冷银鱼玉佩，日日掩蓬门。帘卷数峰色，时复倒清尊。呼稚子，煨芋粟，散鸡豚。更少羊求过客，三径寂无人。最惜残秋烟景，坐看夕阳红叶，吟思乱如云。得句亦不易，低咏到黄昏。
水龙吟二首
作者：史承谦
朝代：清

紫髯手定江东，当年猛将推兴霸。濡须高会，论功无敌，举杯相谢。乞食何人，锦絺奇客，雕弓玉弝。自灰飞赤壁，临津不渡，名岂在，周郎亚。今日余威堪藉，俯安流、舳舻齐驾。三分筹略，千秋肸蚃，看春秋社。卷雪楼开，白浪如龙，北风如马。尚依稀，咳唾声来，闪闪云旗飞下。茫茫越国山川，岂徒湖上矜佳丽。兴亡南渡，曾经付与，武林遗事。玉马朝周，金仙辞汉，黯然挥涕。看龙飞凤舞，千年魂魄，应都在，斜阳里。一棹中流曾倚，指东西，锦衣残垒。海声隐隐，潮头矗矗，青来天地。严子滩高，禹王陵远，游心何已。今春雨渺云锦，目断浙江烟水。
水龙吟二首·其一
作者：史承谦
朝代：清

紫髯手定江东，当年猛将推兴霸。濡须高会，论功无敌，举杯相谢。乞食何人，锦絺奇客，雕弓玉弝。自灰飞赤壁，临津不渡，名岂在，周郎亚。今日余威堪藉，俯安流、舳舻齐驾。三分筹略，千秋肸蚃，看春秋社。卷雪楼开，白浪如龙，北风如马。尚依稀，咳唾声来，闪闪云旗飞下。
水龙吟二首·其二
作者：史承谦
朝代：清

茫茫越国山川，岂徒湖上矜佳丽。兴亡南渡，曾经付与，武林遗事。玉马朝周，金仙辞汉，黯然挥涕。看龙飞凤舞，千年魂魄，应都在，斜阳里。一棹中流曾倚，指东西，锦衣残垒。海声隐隐，潮头矗矗，青来天地。严子滩高，禹王陵远，游心何已。今春雨渺云锦，目断浙江烟水。
洞仙歌
作者：史承谦
朝代：清

层冈如抱，对神标华发，千古风流未消歇。自沉香亭北，咏罢名花，归来后，处处题诗留碣。东篱曾种菊，一种高情，应与柴桑共超越。采石暮江边，宫锦沉埋，更难觅、谪仙香骨。料乘醉、狂魂定重来，忽飞上峰头，化为明月。
洞庭春色
作者：史承谦
朝代：清

袅遍清阴，飘残暗粉，秀靥依然。盼枝南枝北，芳魂无主。非花非雾，愁黛生妍。仿佛行云回梦后，正人在、寒香疏影边。生绡展，讶分明瞥眼，二十年前。知否个中位置，谁付与、一笑因缘。想凭栏时节，几多幽怨。含毫情绪，空倚婵娟。千古伤心消不尽，怕玉骨、生来欲化烟。空赢得，旧丹青好处，宛转生怜。
浣溪沙十一首
作者：史承谦
朝代：清

听到秋江肠断声。玉人双脸月痕生。水晶帘内独倾城。无力腰肢频转侧，有情眉睫最分明。漫将踪迹比云英。悔杀当年识面迟。更从何处觅红丝。尊前曾与露微辞。锦字音书银烛下，玉人风度幅巾时。别来空自费相思。爱看颓鬟向画楼。半床斜亸合欢裯。个中情事两回眸。罗袖易沾千点泪，玉梅孤倚一窗愁。月寒灯烬思悠悠。一衍帘垂小阁前。虚廊寂寂断茶烟。雪天憔悴掩双蝉。浅贮暖波温玉蕊，倦扶香袖拂冰弦。都将愁思入寒边。剪剪新凉到碧梧。画阑红子斗樗蒲。月波初上掩双鱼。眠处似嫌冰簟冷，晓堂重川笑相呼。夜来曾覆薄衾无。又见春衣试越罗。酒边含笑隐双峨。人前原不讳横波。出众风流同坐少，宜人姿韵淡妆多。年年相对奈愁何。银蒜垂垂映绮疏。生来碧玉两眉舒。不知堪否作清娱。几度偶缘花下见，他生应乞对门居。从前何事惜明珠。楚润相看别有情。一生知己是卿卿。月斜风细说分明。可得朱颜长似旧，也愁青鸟总难凭。他年携手上层城。一幅生绡玉不如。帘波的的见唇朱。相思飘满莫愁湖。应是情多频掷眼，何妨载去共当垆？别来曾否忆人无。新燕交飞露井时。海榴初绽雨丝丝。绿阴庭院话相思。斜拂宝钗金钿落，暗矜罗袜画裙知。荡舟难得一相随。何处凄凉赋卖金。偶逢风月一披襟。倦游无味到而今。竹叶暖余残腊昧，梅花薰透早春心。晚来生怕薄寒侵。
浣溪沙十一首·其一
作者：史承谦
朝代：清

听到秋江肠断声。玉人双脸月痕生。水晶帘内独倾城。无力腰肢频转侧，有情眉睫最分明。漫将踪迹比云英。
浣溪沙十一首·其七
作者：史承谦
朝代：清

银蒜垂垂映绮疏。生来碧玉两眉舒。不知堪否作清娱。几度偶缘花下见，他生应乞对门居。从前何事惜明珠。
浣溪沙十一首·其三
作者：史承谦
朝代：清

爱看颓鬟向画楼。半床斜亸合欢裯。个中情事两回眸。罗袖易沾千点泪，玉梅孤倚一窗愁。月寒灯烬思悠悠。
浣溪沙十一首·其九
作者：史承谦
朝代：清

一幅生绡玉不如。帘波的的见唇朱。相思飘满莫愁湖。应是情多频掷眼，何妨载去共当垆？别来曾否忆人无。
浣溪沙十一首·其二
作者：史承谦
朝代：清

悔杀当年识面迟。更从何处觅红丝。尊前曾与露微辞。锦字音书银烛下，玉人风度幅巾时。别来空自费相思。
浣溪沙十一首·其五
作者：史承谦
朝代：清

剪剪新凉到碧梧。画阑红子斗樗蒲。月波初上掩双鱼。眠处似嫌冰簟冷，晓堂重川笑相呼。夜来曾覆薄衾无。
浣溪沙十一首·其八
作者：史承谦
朝代：清

楚润相看别有情。一生知己是卿卿。月斜风细说分明。可得朱颜长似旧，也愁青鸟总难凭。他年携手上层城。
浣溪沙十一首·其六
作者：史承谦
朝代：清

又见春衣试越罗。酒边含笑隐双峨。人前原不讳横波。出众风流同坐少，宜人姿韵淡妆多。年年相对奈愁何。
浣溪沙十一首·其十
作者：史承谦
朝代：清

新燕交飞露井时。海榴初绽雨丝丝。绿阴庭院话相思。斜拂宝钗金钿落，暗矜罗袜画裙知。荡舟难得一相随。
浣溪沙十一首·其十一
作者：史承谦
朝代：清

何处凄凉赋卖金。偶逢风月一披襟。倦游无味到而今。竹叶暖余残腊昧，梅花薰透早春心。晚来生怕薄寒侵。
浣溪沙十一首·其四
作者：史承谦
朝代：清

一衍帘垂小阁前。虚廊寂寂断茶烟。雪天憔悴掩双蝉。浅贮暖波温玉蕊，倦扶香袖拂冰弦。都将愁思入寒边。
浪淘沙
作者：史承谦
朝代：清

明月画楼前。早是凉天。年年明月向人圆。只觉去年凉夜好，不似今年。败砌暗虫喧。消受无眠。旧欢如梦两茫然。惹起人问愁万斛，懊恼婵娟。
渡江云
作者：史承谦
朝代：清

风光临上巳，寒程过处，最喜近吴关。落红犹未扫，几阵东风，花雨又阑珊。游尘尚少，盼何人、载酒前湾。烟水外，斜阳淡抹，回忆路漫漫。销残。千春往事，胜迹空存。笑登临谁伴，应怅望，看花分薄，拾翠缘悭。吴宫一种伤心草，尚年年、绿到人间。愁不断，茫茫粉黛溪山。
潇潇雨
作者：史承谦
朝代：清

袖罗香暗减，问秋娘、谁与画双眉？记那家庭院，那回欢宴，曾谱清词。剩有些凉月，依旧点罘罳。心事分明似，筝柱参差。已恨坐来天远，况如今真个、良晤难期。盼云边雁字，芳信几然疑。更怎禁、乍寒轻暖，酷相思、多在菊黄时。添憔悴，带围宽后，生怕人知。
玉楼春二首
作者：史承谦
朝代：清

年来不觉欢情减，太息韶华真荏苒。凄迷只似雨余花，凉冷略如秋后簟。酒醒多分愁依黯，那得芳尊时潋滟。萧萧瑟瑟到三更，蟋蟀声中灯一点。秋来怕看隋堤柳，眉已全低腰欲瘦。树犹如此我何堪，不觉感怀中岁后。登临直欲携红袖，山色隔江来坐右。人生何事滞天涯，零落栖迟一杯酒。
玉楼春二首·其一
作者：史承谦
朝代：清

年来不觉欢情减，太息韶华真荏苒。凄迷只似雨余花，凉冷略如秋后簟。酒醒多分愁依黯，那得芳尊时潋滟。萧萧瑟瑟到三更，蟋蟀声中灯一点。
玉楼春二首·其二
作者：史承谦
朝代：清

秋来怕看隋堤柳，眉已全低腰欲瘦。树犹如此我何堪，不觉感怀中岁后。登临直欲携红袖，山色隔江来坐右。人生何事滞天涯，零落栖迟一杯酒。
玉烛新
作者：史承谦
朝代：清

落花风不小。待做就春阴，酿成寒峭。眠香病酒都无分，只有离愁萦绕。镜鸾何处，莫便把、幽盟忘了。笑几度、星月前因，空忆旧时风貌。夜深兰烬频挑。乍枕手闲眠，梦儿来好。半生欢分，翻输却、梦里缠绵多少。惊回残漏，依旧是、凄凉怀抱。丝丝泪，湿透罗衾，有谁知道。
瑶花慢
作者：史承谦
朝代：清

菊丛香后，枫叶明时，远掉湖边舣。柁楼晚饭，恰相对、七十二峰烟髻。汀洲如雪，荡诗意、白蘋香里。到六桥、秋色迎人，应向酒垆沉醉。惊心寒桂枯荷，便摇落添愁，也饶清致。冷波残照，翻输尔、看足淡妆西子。溪山信美，笑我亦、梦游曾记。待明年、挂起春帆，趁二月，挑花水。
生查子二首
作者：史承谦
朝代：清

繁花映药房，细柳遮桃户。不辨七香车，只认门前树。怀人春恨长，瞥见相思苦。好似梦中云，忆着无寻处。朝来莫倚楼，楼外愁烟织。落尽碧梧桐，一夜新寒色。篱菊映残枝，江雁飞连翼。时节又开炉，只是无消息。
生查子二首·其一
作者：史承谦
朝代：清

繁花映药房，细柳遮桃户。不辨七香车，只认门前树。怀人春恨长，瞥见相思苦。好似梦中云，忆着无寻处。
生查子二首·其二
作者：史承谦
朝代：清

朝来莫倚楼，楼外愁烟织。落尽碧梧桐，一夜新寒色。篱菊映残枝，江雁飞连翼。时节又开炉，只是无消息。
留春令
作者：史承谦
朝代：清

薄罗初试，深杯交劝，横波分付。十二金堂小阑干，偏没个、留侬处。灯前又是分携去，定有愁千缕。说与今年小楼中，第一夜、听春雨。
相思引
作者：史承谦
朝代：清
体裁：词

不为横陈忆小怜，夜窗风细月如弦。拟添银叶、安稳耐孤眠。百尺游丝牵别绪，一痕蛾绿淡秋烟。近来心事、都在药栏边。
眼儿媚
作者：史承谦
朝代：清

虾虎城边雨初消，寒色上溪桥。湘帘夹岸，花校照眼，几度魂消。春游似梦匆匆过，谁复唤兰桡？新来说与，闲窗颂橘，上日弹蕉。
祝英台近·碧鲜庵相传为祝英台读书处，明邑令谷兰宗先生镌一词于壁，秋日过之，因和原韵
作者：史承谦
朝代：清

楚云归，湘佩杳，芳意寄琼箸。碧藓苍苔，曾记读书处。未输锦水鸳鸯，花丛蛱蝶，长自向、春风容与。便应虑，留作粉本流传，千年赋情语。缥缈青莺，应把旧游觑。只今月冷空山，香消幽谷。想犹有、凌波来去。
红林檎近
作者：史承谦
朝代：清

杳杳芝田馆，凄凄萼绿花。笑仙源难觅，无处着灵槎。倩谁遗青玉案，盼不到碧云车。空惹得乍凉时，欢梦落天涯。几多临水驿，回首长风沙。断魂千里，想应门掩枇杷。叹年来，本是红墙银汉，休嫌三十六峰遮。
绮罗香三首·其一·秦邮道中
作者：史承谦
朝代：清
体裁：诗

风柳夸腰，露桃呈脸，倦客顿舒怀抱。摇漾晴云，不定浴波沙鸟。映水郭、酒旆斜挑，倚高楼、眉痕初扫。记春帆，前度曾过，惊心又是隔年了。佳辰何处祓禊，怊怅采兰人远，空磋长道。官烛分烟，一半韶光还好。沾暮雨、只有杨花，系归心，不关芳草。奈今宵，尚滞江皋，楚天双岫杳。
绮罗香三首·其三
作者：史承谦
朝代：清
体裁：词

秋景平分，银蟾乍涌，帘幕重重低卷。碧杜红阑，何处玉箫声缓。况寄与、班女新愁，只合付、谢郎雕管。恁迢遥、千里相随，萧萧落木赋情远。天末净扫纤翳，丛桂飘来别院。晚香零乱。稽首姮娥，谁叩广寒宫殿？想此际、一片清光，照人间、万般恩怨。只天涯，倦侣孤吟，画屏离思满。
绮罗香三首·其二
作者：史承谦
朝代：清
体裁：词

乍脱轻绵，旋飘弱絮，转眼流光如毂。频岁淮南客里，消他寒燠。最难忘、前度欢游，不堪听、后庭遗曲。寻春芊芊，肠断是生绿。天边无赖明月，又几回流照，玉钩斜足。酒荡襟怀，不禁乱红频扑。牵昨梦、画舫冰丝，绕香心、玉妃脂盝。判携来，十样蛮笺，赋闲情几幅。
绮罗香三首·秦邮道中
作者：史承谦
朝代：清

风柳夸腰，露桃呈脸，倦客顿舒怀抱。摇漾晴云，不定浴波沙鸟。映水郭、酒旆斜挑，倚高楼、眉痕初扫。记春帆，前度曾过，惊心又是隔年了。佳辰何处祓禊，怊怅采兰人远，空磋长道。官烛分烟，一半韶光还好。沾暮雨、只有杨花，系归心，不关芳草。奈今宵，尚滞江皋，楚天双岫杳。乍脱轻绵，旋飘弱絮，转眼流光如毂。频岁淮南客里，消他寒燠。最难忘、前度欢游，不堪听、后庭遗曲。寻春芊芊，肠断是生绿。天边无赖明月，又几回流照，玉钩斜足。酒荡襟怀，不禁乱红频扑。牵昨梦、画舫冰丝，绕香心、玉妃脂盝。判携来，十样蛮笺，赋闲情几幅。秋景平分，银蟾乍涌，帘幕重重低卷。碧杜红阑，何处玉箫声缓。况寄与、班女新愁，只合付、谢郎雕管。恁迢遥、千里相随，萧萧落木赋情远。天末净扫纤翳，丛桂飘来别院。晚香零乱。稽首姮娥，谁叩广寒宫殿？想此际、一片清光，照人间、万般恩怨。只天涯，倦侣孤吟，画屏离思满。
芭蕉雨
作者：史承谦
朝代：清

秋与归帆零乱。凉云飞不去，江天远。可是客心悽断，又过杨叶洲边，梅根冶畔。绕矶陈迹满眼，败垒映飞观。笑折戟沉沙、终难浣。但拄颊，悄无言，且领斜日青山，一声檀板。
荆州亭
作者：史承谦
朝代：清

几曲栏干惰倚，帘外月华铺地。春漏本难听，况是今宵不醉。何日重偎玉臂，冷落年时芳意。两处薄罗衾，都有夜阑清泪。
菩萨蛮四首
作者：史承谦
朝代：清

参差人胜东风浅，芳柑携处春纤软。酒醒见残灯，绿窗寒不胜。三更帘外雨，犹是闻箫鼓。谁问闹峨儿，应怜初见时。才倾一盏黄花酒，泪痕已满双罗袖。怊怅画栏边，今番月又圆。花阴凉露下，依旧欢音假。绣被已装绵，孤眠只是寒。华年应悔成虚掷，愁痕嵌入眉痕碧。的的为相思，玉郎知不知。凉云真似画，翠盖离披也。未许作鸳鸯，秋来空断肠。媚霞轻映娇容睡，睡容娇映轻霞媚。窗袅半篝香，香篝半袅窗。应教谁唤醒，醒唤谁教应。孤梦忆人无，无人忆梦孤。
菩萨蛮四首·其一
作者：史承谦
朝代：清

参差人胜东风浅，芳柑携处春纤软。酒醒见残灯，绿窗寒不胜。三更帘外雨，犹是闻箫鼓。谁问闹峨儿，应怜初见时。
菩萨蛮四首·其三
作者：史承谦
朝代：清

华年应悔成虚掷，愁痕嵌入眉痕碧。的的为相思，玉郎知不知。凉云真似画，翠盖离披也。未许作鸳鸯，秋来空断肠。
菩萨蛮四首·其二
作者：史承谦
朝代：清

才倾一盏黄花酒，泪痕已满双罗袖。怊怅画栏边，今番月又圆。花阴凉露下，依旧欢音假。绣被已装绵，孤眠只是寒。
菩萨蛮四首·其四
作者：史承谦
朝代：清

媚霞轻映娇容睡，睡容娇映轻霞媚。窗袅半篝香，香篝半袅窗。应教谁唤醒，醒唤谁教应。孤梦忆人无，无人忆梦孤。
虞美人八首
作者：史承谦
朝代：清

已凉天气寒犹未。生怕西风起。桂花香到几分秋。又向水晶帘下看梳头。无端梦醒成轻悔。往事空如水。红笺题遍倩谁酬。留得一丝情在总成愁。飘残红药栏干曲。小院层阴绿。疏帘清簟雨涔涔。便是不尝梅子也酸心。凄凄芳草高楼畔。人已如天远。别来消息竟何如。小字簪花长盼锦笺书。篆烟一缕香微飏。犹掩轻罗帐。伴人梅蕊两三枝。底事孤眠也到日高时。明知晓暮来相见。未露残妆面。几番催起故消凝。要识近来情味可怜生。乌衣巷口经时住。听尽清秋雨。客怀无赖是黄昏。记得木樨屏后最消魂。应须便唤江干棹。休遣归迟了。相看不禁别情何。定索南都石黛扫双蛾。无端密约成轻误。一晌幽欢阻。蔷薇花下最消魂。偏是伊家软语惯欺人。晓来无绪才匀面。惊喜重相见。凭肩更与问多情。莫又今生抛却说他生。青绫帐外云蓝袖。袅袅炉烟逗。关心何必更回眸。但得眉痕低映已消愁。监门只是催人去。小立闻传语。夜灯愁对泪空弹。肯信别时容易见时难。此生有分承娇睐。两意偏无赖。欢情应与问婵娟。只似十三明月未曾圆。青青忍便轻攀折。宛转思量彻。玉钗罗荐闹蛾儿。最忆满身香气拂人时。钗头彩胜看初卸。又过烧灯也。前溪挑菜水粼粼。已有春风消息上罗裙。而今游冶心都歇。掩户真愁绝。只拚独饮醉如泥。休问明朝花信到辛夷。
虞美人八首·其一
作者：史承谦
朝代：清

已凉天气寒犹未。生怕西风起。桂花香到几分秋。又向水晶帘下看梳头。无端梦醒成轻悔。往事空如水。红笺题遍倩谁酬。留得一丝情在总成愁。
虞美人八首·其七
作者：史承谦
朝代：清

此生有分承娇睐。两意偏无赖。欢情应与问婵娟。只似十三明月未曾圆。青青忍便轻攀折。宛转思量彻。玉钗罗荐闹蛾儿。最忆满身香气拂人时。
虞美人八首·其三
作者：史承谦
朝代：清

篆烟一缕香微飏。犹掩轻罗帐。伴人梅蕊两三枝。底事孤眠也到日高时。明知晓暮来相见。未露残妆面。几番催起故消凝。要识近来情味可怜生。
虞美人八首·其二
作者：史承谦
朝代：清

飘残红药栏干曲。小院层阴绿。疏帘清簟雨涔涔。便是不尝梅子也酸心。凄凄芳草高楼畔。人已如天远。别来消息竟何如。小字簪花长盼锦笺书。
虞美人八首·其五
作者：史承谦
朝代：清

无端密约成轻误。一晌幽欢阻。蔷薇花下最消魂。偏是伊家软语惯欺人。晓来无绪才匀面。惊喜重相见。凭肩更与问多情。莫又今生抛却说他生。
虞美人八首·其八
作者：史承谦
朝代：清

钗头彩胜看初卸。又过烧灯也。前溪挑菜水粼粼。已有春风消息上罗裙。而今游冶心都歇。掩户真愁绝。只拚独饮醉如泥。休问明朝花信到辛夷。
虞美人八首·其六
作者：史承谦
朝代：清

青绫帐外云蓝袖。袅袅炉烟逗。关心何必更回眸。但得眉痕低映已消愁。监门只是催人去。小立闻传语。夜灯愁对泪空弹。肯信别时容易见时难。
虞美人八首·其四
作者：史承谦
朝代：清

乌衣巷口经时住。听尽清秋雨。客怀无赖是黄昏。记得木樨屏后最消魂。应须便唤江干棹。休遣归迟了。相看不禁别情何。定索南都石黛扫双蛾。
行香子二首
作者：史承谦
朝代：清

花映重门，露湿苔痕。奈凄凉、孤馆芳草。难忘缱绻，谁与温存？只厌蛩啼，惊雁过，怯香薰。桃叶桃根，莫怨王孙。把一襟、离绪休论。不堪遥夜，最怕黄昏。是秋惹泪，人勾梦，月销魂。薄薄罗襟，容易寒侵。总由他、尘满瑶琴。近来天气，闷损春心。怕乍春晴，又春雨，惯春阴。个侬何处，难递芳音。并非关、远水摇岑。当初欢梦，冷到而今。想人如玉，妆如画，意如金。
行香子二首·其一
作者：史承谦
朝代：清

花映重门，露湿苔痕。奈凄凉、孤馆芳草。难忘缱绻，谁与温存？只厌蛩啼，惊雁过，怯香薰。桃叶桃根，莫怨王孙。把一襟、离绪休论。不堪遥夜，最怕黄昏。是秋惹泪，人勾梦，月销魂。
行香子二首·其二
作者：史承谦
朝代：清

薄薄罗襟，容易寒侵。总由他、尘满瑶琴。近来天气，闷损春心。怕乍春晴，又春雨，惯春阴。个侬何处，难递芳音。并非关、远水摇岑。当初欢梦，冷到而今。想人如玉，妆如画，意如金。
解蹀躞
作者：史承谦
朝代：清

落尽春花苔面，绣幕长孤倚。别情长惜，余香散罗绮。谁问雁杳鱼沉，倦魂可许相逢，乍眠乍起。宿妆委，见说恹恹梳洗，笙囊静如水。药阑愁听，蜂声满窗纸。清昼翠凤离披，想他神女生涯，自来如此。
调笑令
作者：史承谦
朝代：清

芳草。芳草。剪剪丛丛未了。夕阳几处分明，嫩绿才经雨晴。晴雨。晴雨。前度送君南浦。
谒金门
作者：史承谦
朝代：清

凉满院。雨后碧云齐卷。莲叶东西飞月浅。红妆窥半面。香气因人近远。随意曲栏凭遍。团扇先秋生薄怨。小池风不断。
谒金门
作者：史承谦
朝代：清

离恨织。翻悔似曾相识。杨柳湾头无消息。惊鸿飞去急。望断绿窗无色。空忆新来眠食。愁对一栏花影侧。春归归也得。
贺新郎四首
作者：史承谦
朝代：清

何处难忘酒。正西窗、乱堆黄叶，薄罗寒透。容易梨花倾一盏，不敌晚来风骤。还只怕、醒时依旧。薄醉原难勾睡稳，更凉砧、冷雁相僝僽。黄菊影，如人瘦。吴侬心性卿知否。便思量，围炉软语，小屏风后。银蜡烧残清漏永，笑拥如花双袖。分江橘、手香消受。缥缈惊鸿来又去，判归迟、那惜横残斗。欢事往，空搔首。往事思量遍。最伤心、传去微词，猜嫌未免。谁唤琵琶弦索到，瑟瑟轻笼慢燃。诉不尽、从前恩怨。纤弱宫腰无恙在，恨今生、薄倖名难浣。余音歇，为三叹。十年好梦风吹散。总难忘、两处逢迎，几番缱绻。分薄青衫沦落久，记起相怜肠断。忍便拟、秋来团扇。今夜夜凉应验取，料此情、依旧平分半。银烛下，泪痕泫。雁影横晴昼。对高斋、薰炉茗椀，几番携手。寒雨忽催行棹发，又向前湾回首。看一路、冷枫红透。江草江花都萧瑟，怕西风、渐逼征衫袖。摇落意，君堪否。清秋曾共新亭酒。奈而今、轻装独去，深杯重覆。何处登临残照外，望里魂销钟阜。更莫问、南朝非旧。此地从来兴亡恨，一丝丝、多似秦淮柳。谱怨曲，数红豆。燮燮飘凉叶。正窗前、月影凄清，蛩声呜咽。不作上林花鸟梦，琢肾雕肝何益？又底事、搜诗狐穴。谁把宫声传数引，为吾心、解却幽忧疾。且投却，班生笔。平生意气都消歇。笑从来、世事茫茫，动成愁劫。罨画溪山无恙在，好便急呼双屐。更还向、五湖游历。踏雪玉真峰顶去，问梅花、探取真消息。长啸罢，吹羌笛。
贺新郎四首·其一
作者：史承谦
朝代：清

何处难忘酒。正西窗、乱堆黄叶，薄罗寒透。容易梨花倾一盏，不敌晚来风骤。还只怕、醒时依旧。薄醉原难勾睡稳，更凉砧、冷雁相僝僽。黄菊影，如人瘦。吴侬心性卿知否。便思量，围炉软语，小屏风后。银蜡烧残清漏永，笑拥如花双袖。分江橘、手香消受。缥缈惊鸿来又去，判归迟、那惜横残斗。欢事往，空搔首。
贺新郎四首·其三
作者：史承谦
朝代：清

雁影横晴昼。对高斋、薰炉茗椀，几番携手。寒雨忽催行棹发，又向前湾回首。看一路、冷枫红透。江草江花都萧瑟，怕西风、渐逼征衫袖。摇落意，君堪否。清秋曾共新亭酒。奈而今、轻装独去，深杯重覆。何处登临残照外，望里魂销钟阜。更莫问、南朝非旧。此地从来兴亡恨，一丝丝、多似秦淮柳。谱怨曲，数红豆。
贺新郎四首·其三
作者：史承谦
朝代：清
体裁：词

雁影横晴昼。对高斋、薰炉茗碗，几番携手。寒雨忽催行棹发，又向前湾回首。看一路、冷枫红透。江草江花都萧瑟，怕西风、渐逼征衫袖。摇落意，君堪否。清秋曾共新亭酒。奈而今、轻装独去，深杯重覆。何处登临残照外，望里魂销钟阜。更莫问、南朝非旧。此地从来兴亡恨，一丝丝、多似秦淮柳。谱怨曲，数红豆。
贺新郎四首·其二
作者：史承谦
朝代：清

往事思量遍。最伤心、传去微词，猜嫌未免。谁唤琵琶弦索到，瑟瑟轻笼慢燃。诉不尽、从前恩怨。纤弱宫腰无恙在，恨今生、薄倖名难浣。余音歇，为三叹。十年好梦风吹散。总难忘、两处逢迎，几番缱绻。分薄青衫沦落久，记起相怜肠断。忍便拟、秋来团扇。今夜夜凉应验取，料此情、依旧平分半。银烛下，泪痕泫。
贺新郎四首·其四
作者：史承谦
朝代：清

燮燮飘凉叶。正窗前、月影凄清，蛩声呜咽。不作上林花鸟梦，琢肾雕肝何益？又底事、搜诗狐穴。谁把宫声传数引，为吾心、解却幽忧疾。且投却，班生笔。平生意气都消歇。笑从来、世事茫茫，动成愁劫。罨画溪山无恙在，好便急呼双屐。更还向、五湖游历。踏雪玉真峰顶去，问梅花、探取真消息。长啸罢，吹羌笛。
踏莎行
作者：史承谦
朝代：清

荷髻翻新，裙花露茜。朝来倦把珠帘卷。因循飘过楝花寒，沉吟犹记樱桃宴。待赠名香，索题纨扇。何因并坐深深院。尊前酒态到浓时，依稀斗帐春风面。
踏莎行四首
作者：史承谦
朝代：清

吹絮帘前，簸钱堂后，眼期心诺相逢骤。别来真个远于天，当时悔不携罗袖。月冷清宵，香消永昼，栏干花影如人瘦。如何一月断芳尊，心情还似曾中酒。密叶生秋，微云散绮，晚凉庭院人闲倚。新词空谱望江南，江南回首三千里。玉柄摇风，香衫着体，消魂往事重提起。兜衾小卧不成眠，团圞月照窗纱里。才画纤蛾，便携纨扇，浓颦浅笑欢何限。秋来无日不相逢，凉花露叶深深院。别酒重斟，别愁难免，絮沾泥后多萦伴。谁教解缆月明时，无情醉里烟波远。
踏莎行四首·其一
作者：史承谦
朝代：清

吹絮帘前，簸钱堂后，眼期心诺相逢骤。别来真个远于天，当时悔不携罗袖。月冷清宵，香消永昼，栏干花影如人瘦。如何一月断芳尊，心情还似曾中酒。
踏莎行四首·其一
作者：史承谦
朝代：清
体裁：词

吹絮帘前，簸钱堂后，眼期心诺相逢骤。别来真个远于天，当时悔不携罗袖。月冷清宵，香消永昼，栏杆花影如人瘦。如何一月断芳尊，心情还似曾中酒。
踏莎行四首·其二
作者：史承谦
朝代：清

密叶生秋，微云散绮，晚凉庭院人闲倚。新词空谱望江南，江南回首三千里。玉柄摇风，香衫着体，消魂往事重提起。兜衾小卧不成眠，团圞月照窗纱里。
踏莎行四首·其四
作者：史承谦
朝代：清

才画纤蛾，便携纨扇，浓颦浅笑欢何限。秋来无日不相逢，凉花露叶深深院。别酒重斟，别愁难免，絮沾泥后多萦伴。谁教解缆月明时，无情醉里烟波远。
醉公子
作者：史承谦
朝代：清

别是愁滋味，被冷香消矣。风浪一番过，心情近若何？醉也应难醉，睡也应难睡。听尽一更更，砧声和雁声。
采桑子二首
作者：史承谦
朝代：清

郁轮袍曲当时谱，沦落天涯。侍酒随车，谁问行吟到日斜。从教年少伤迟暮，怨入悲笳。泪滴寒花，渐渐逢人说鬓华。平生踪迹曾经处，越水吴山。橘港枫湾，风满乌巾雪满山。而今却恋菟裘好，竹经亲删。酒冷诗悭，一卷黄庭日掩关。
采桑子二首·其一
作者：史承谦
朝代：清

郁轮袍曲当时谱，沦落天涯。侍酒随车，谁问行吟到日斜。从教年少伤迟暮，怨入悲笳。泪滴寒花，渐渐逢人说鬓华。
采桑子二首·其二
作者：史承谦
朝代：清

平生踪迹曾经处，越水吴山。橘港枫湾，风满乌巾雪满山。而今却恋菟裘好，竹经亲删。酒冷诗悭，一卷黄庭日掩关。
金菊对芙蓉
作者：史承谦
朝代：清

水墨轻衫，鹅黄窄袖，朝来重试新妆。听催归声急，搅碎柔肠。年来已有消魂别，忍频看、露冷花房。烟条攀与，鸾飘凤泊，各自凄凉。空余欢事难忘，仗殷勤青鸟，缄字传将。把新愁旧恨，分诉伊行。几回怕向楼头倚，盼兰桡、不到横塘。昏黄时候，知他何处，水阁云窗。
长亭怨慢
作者：史承谦
朝代：清

怪近日、金猊慵柱。检点银笺，未成新句。酒尽鹅黄，一番深恨渺难数。朝朝花信，犹未觉、轻寒去。见说画楼人，但垂了、珠帘听雨。何处？盼音书不到，空有万千情绪。凭谁传语？莫忘却、当筵金缕。最苦是、杳杳芳踪，问后约、一时难许。算千古伤心，愁绝江淹曾赋。
阮郎归三首
作者：史承谦
朝代：清

避人踪迹待寻欢，罗衣耐晚寒。今宵真个出来难，花梢月已残。灯烬落，泪珠弹，匆匆话夜阑。明朝依旧隔重关，凭谁画远山。香残醉浅正无憀，轻寒透薄绡。谢家池馆坐清宵，桐花如雨飘。弦月下，粉痕娇，倚阑听玉箫。明河影里路迢迢，漏长飞梦遥。残冬风月未全寒，窗边梅蕊妍。一枝银蜡照芸编，此生无别缘。尘事减，远情牵，鱼书何处传？酒精香梦已都捐，无心忆少年。
阮郎归三首·其一
作者：史承谦
朝代：清

避人踪迹待寻欢，罗衣耐晚寒。今宵真个出来难，花梢月已残。灯烬落，泪珠弹，匆匆话夜阑。明朝依旧隔重关，凭谁画远山。
阮郎归三首·其三
作者：史承谦
朝代：清

残冬风月未全寒，窗边梅蕊妍。一枝银蜡照芸编，此生无别缘。尘事减，远情牵，鱼书何处传？酒精香梦已都捐，无心忆少年。
阮郎归三首·其二
作者：史承谦
朝代：清

香残醉浅正无憀，轻寒透薄绡。谢家池馆坐清宵，桐花如雨飘。弦月下，粉痕娇，倚阑听玉箫。明河影里路迢迢，漏长飞梦遥。
青玉案
作者：史承谦
朝代：清

仙踪渺渺知何处，只楼台，空千古。指点江天天外路，苍茫樊口，迷离云杜，极目哀鸿去。春阴漠漠层阑护，过客谁能更题句？好景一时都领取，烟生渔港，月沉沙渚，鹦鹉洲边雨。
风入松六首
作者：史承谦
朝代：清

丝丝杨柳故夭斜。勾引欲栖鸦。春风夜火扬州路，听城头、画鼓频挝。绣被焚香独自，银罂索酒谁家？锦帆犹记到天涯，狼藉旧繁华。迷楼丝管今何处，但迢迢、野草平沙。惆怅二分明月，当年曾照琼花。旧时云佩冷江皋。岑寂度清宵。徘徊半晌西窗月，对凉波、重进三蕉。忽坠高梧一叶，信知秋到林梢。罗帷舒卷任风飘，锦字凭谁挑。楚山花簟横陈处，绕湘屏、曲曲魂销。却背残灯枕手，梦回依旧无聊。城边暖色夕阳收。有客共登楼。风檐吹落纤纤月，一片香浮。曲径自生虚籁，疏林已作新秋。凭栏凝望可消愁，耿耿素辉流。笙歌罗绮喧阗处，总输他、法界清幽。把臂何烦阮籍，吟诗须结汤休。停桡又唱渡江吟。薄暑未相侵。频年奔走成何事，任人嗤、酒圣书淫。白发新添几许，青衫巳误而今。萧萧瑟瑟响亭林，闷拥薄罗衾。明知不是秋凉雨，却先搀、无限愁心。谁共西窗剪烛，花宫清漏沉沉。秋来把卷石栏边。瘦影爱婵娟。碧鲜不受纤尘污，又何须、楚些轻镌。多谢髯翁妙语，为予先定林泉。无须更觅软行缠，清境可忘年。萧疏只在横窗外，响珑玲、摆月摇烟。吟到三更时候，此君相伴无眠。天然生趣费工夫。渲染不施朱。吴绫一幅铺就，看幽禽。竞绕花须。拈出妍枝懒叶，描他唤友将雏。当年乐事羡清娱，画笔更萧疏。镜奁斜倚图成后，对哺糜、一点春酥。为问凝云山色，较伊眉黛何如。
风入松六首·其一
作者：史承谦
朝代：清

丝丝杨柳故夭斜。勾引欲栖鸦。春风夜火扬州路，听城头、画鼓频挝。绣被焚香独自，银罂索酒谁家？锦帆犹记到天涯，狼藉旧繁华。迷楼丝管今何处，但迢迢、野草平沙。惆怅二分明月，当年曾照琼花。
风入松六首·其三
作者：史承谦
朝代：清

城边暖色夕阳收。有客共登楼。风檐吹落纤纤月，一片香浮。曲径自生虚籁，疏林已作新秋。凭栏凝望可消愁，耿耿素辉流。笙歌罗绮喧阗处，总输他、法界清幽。把臂何烦阮籍，吟诗须结汤休。
风入松六首·其二
作者：史承谦
朝代：清

旧时云佩冷江皋。岑寂度清宵。徘徊半晌西窗月，对凉波、重进三蕉。忽坠高梧一叶，信知秋到林梢。罗帷舒卷任风飘，锦字凭谁挑。楚山花簟横陈处，绕湘屏、曲曲魂销。却背残灯枕手，梦回依旧无聊。
风入松六首·其五
作者：史承谦
朝代：清

秋来把卷石栏边。瘦影爱婵娟。碧鲜不受纤尘污，又何须、楚些轻镌。多谢髯翁妙语，为予先定林泉。无须更觅软行缠，清境可忘年。萧疏只在横窗外，响珑玲、摆月摇烟。吟到三更时候，此君相伴无眠。
风入松六首·其四
作者：史承谦
朝代：清

停桡又唱渡江吟。薄暑未相侵。频年奔走成何事，任人嗤、酒圣书淫。白发新添几许，青衫巳误而今。萧萧瑟瑟响亭林，闷拥薄罗衾。明知不是秋凉雨，却先搀、无限愁心。谁共西窗剪烛，花宫清漏沉沉。
高阳台
作者：史承谦
朝代：清

琼树流光，霜兼映日，何郎风度翩翩。少小才名，骅骝谁与争先。迟回未奏长杨赋，早惊心、锦瑟华年。向芳筵，有酒如渑，且泛觥船。偷声减字从头按，把湘豪慢拈，写出蝉娟。翠羽明珠，洛妃愁坐芝田。花枝拂面，销魂久到，而今玉麈谈元。尚依然，双鬓青青，轻飏茶烟。
鹊踏枝
作者：史承谦
朝代：清

乳燕初飞春已去，罗幕低垂，消尽沉烟缕。千蝶帐深萦梦苦，倦拈红豆调鹦鹉。凝望碧云将薄暮，记否西窗，一夕消魂语。夜合花时芳讯阻，有情明月无情雨。
鹧鸪天三首
作者：史承谦
朝代：清

碧草萋迷欲化烟。拂波香絮正芊芊。沉思往事浑如水，中酒今朝懒欲眠。难独笑，索谁怜？栏干一曲小楼前。沉沉消息梨花雨，梦冷蘅芜又一年。才子新传红药篇。谢郎高咏似当年。绫衾夜直趋华省，绮陌朝游裹玉鞭。芳讯杳，别情牵，输君他日画凌烟。故人憔悴江村里，乍见金泥亦莞然。乍暖轻寒花信催。合欢人傍小妆台。纤腰束素凌波缓，丹的如霞媚脸回。听软语，共深杯，别离时节赠青梅。相思恰似风前絮，几度悠飏去复来。
鹧鸪天三首·其一
作者：史承谦
朝代：清

碧草萋迷欲化烟。拂波香絮正芊芊。沉思往事浑如水，中酒今朝懒欲眠。难独笑，索谁怜？栏干一曲小楼前。沉沉消息梨花雨，梦冷蘅芜又一年。
鹧鸪天三首·其三
作者：史承谦
朝代：清

乍暖轻寒花信催。合欢人傍小妆台。纤腰束素凌波缓，丹的如霞媚脸回。听软语，共深杯，别离时节赠青梅。相思恰似风前絮，几度悠飏去复来。
鹧鸪天三首·其二
作者：史承谦
朝代：清

才子新传红药篇。谢郎高咏似当年。绫衾夜直趋华省，绮陌朝游裹玉鞭。芳讯杳，别情牵，输君他日画凌烟。故人憔悴江村里，乍见金泥亦莞然。
临江仙
作者：史承豫
朝代：清

天上碧云凝薄暮，人间又近秋期。轻衾小簟独眠时，暗蛩惊好梦，凉叶坠相思。瞥见一钩新月影，夜分犹照罗帏。金波如水漏声迟。倾城消息杳，愁谱玉参差。
小重山
作者：史承豫
朝代：清

曲录阑干一径通。秋花垂锦石，态玲珑。夜分香气透帘栊。湘波展，人在木樨风。欹枕听凉蛩。半枝银烛影，暗消红。合欢幽梦已成空。无情月，还过小池东。
荆南竹枝词
作者：史承豫
朝代：清

读书人去剩荒台，岁岁春风长野苔。山上桃花红似火，一双蝴蝶又飞来。
新桥叟
作者：史有光
朝代：清

新桥老叟七十七，白发蓬松面黧黑。一儿已死孙早孤，出外萍飘觅衣食。伶仃孤苦迫衰年，活计惟存半亩田。去年种瓜收倍利，今年种瓜瓜脱蒂。火云覆地如炉烘，讹言上天降赤龙。此翁担水新桥畔，曲背辛勤手浇灌。黄尘扑面恶热侵，力尽心忧魂倏断。噫嘘欷，此翁可怜不惜命，半亩瓜田竟身殉。
过邵伯泽
作者：史朴
朝代：清

江左风流属谢公，人怀遗爱召棠同。从知淝水成奇捷，不是清谈幸奏功。
庆春园门联
作者：史某
朝代：清
体裁：联

东山丝竹；南海衣冠。
宫词
作者：史梦兰
朝代：清

不谓批鳞出宦官，铜缸声震讵无端。何人自恃椒房戚，游戏宫中顶玉冠。
宫词
作者：史梦兰
朝代：清

正位东宫玉一枝，金莲结子总堪疑。浣衣局里谈前事，犹记红毡裹送时。
常职卿以自遣诗见示因广其意答之
作者：史梦兰
朝代：清

北海之滨旧结庐，东园松竹未应疏。云山壁上无声画，风雨镫前有味书。懒向鸡虫争得失，时将乌兔验盈虚。家居自为鲈鱼恋，岂待秋风赋遂初。漫向胸中设町畦，早知身外尽筌蹄。事当棘手机须静，物到平心理自齐。院僻荒苔随意绿，林深幽鸟尽情啼。萧斋戏补王褒约，煮茗熏炉课小奚。
常职卿以自遣诗见示因广其意答之·其二
作者：史梦兰
朝代：清

漫向胸中设町畦，早知身外尽筌蹄。事当棘手机须静，物到平心理自齐。院僻荒苔随意绿，林深幽鸟尽情啼。萧斋戏补王褒约，煮茗熏炉课小奚。
水塔寺
作者：史梦兰
朝代：清

驱车出郭门，缁尘迎面扑。引领见西山，顿觉豁心目。金碧焕楼台，清华足水木。兰若远相望，烟岚围簇簇。言寻相国园，水塔名久熟。取径御园西，冈峦争起伏。诘曲度龙潭，一径入松竹。池榭虽荒凉，丘壑尚回复。架石以为梁，牵藤可补屋。绕砌乱泉鸣，依檐飞鸟宿。云来万树平，雨过千峰沐。奇石蹲虎头，幽林狎麋鹿。仙果间名葩，朝暮散清馥。平居爱名胜，如渴思茗粥。今晨来此间，如画得饱读。无奈世网牵，欲留不可复。回首谢山灵，何时此卜筑。
由水岩过大峪登紫石崖
作者：史梦兰
朝代：清

才下东峰巅，又上西山顶。人或笑其劳，吾自厉吾猛。细路循岩{赘山}，登顿披榛梗。鸟鸣林壑幽，犬吠林坞静。过涧时低头，攀崖还引领。流泉足底鸣，激石声作哽。曲磴盘环环，平梁横侹侹。行行且复休，小坐据高岭。南望海天阔，晴空开万顷。城郭带斜阳，白沙接溟涬。四山红叶红，更比春光靓。傍晚寻路归，十步九换景。童冠共陶然，歌吟忘路永。到寺日已沈，夜游还烛秉。寓内多名山，焉能遍游骋。人苦不得间，蓬莱在人境。
由水岩过大峪登紫石崖
作者：史梦兰
朝代：清
体裁：古风

才下东峰巅，又上西山顶。人或笑其劳，吾自厉吾猛。细路循岩■，登顿披榛梗。鸟鸣林壑幽，犬吠林坞静。过涧时低头，攀崖还引领。流泉足底鸣，激石声作哽。曲磴盘环环，平梁横侹侹。行行且复休，小坐据高岭。南望海天阔，晴空开万顷。城郭带斜阳，白沙接溟涬。四山红叶红，更比春光靓。傍晚寻路归，十步九换景。童冠共陶然，歌吟忘路永。到寺日已沈，夜游还烛秉。寓内多名山，焉能遍游骋。人苦不得间，蓬莱在人境。
登永平城楼
作者：史梦兰
朝代：清

风雨孤城暮，危楼接太清。乱山肥子国，野水汉家营。飞鸟冲烟出，长虹压浦明。古来征战地，凭吊不胜情。
过高经略横滦别墅故址
作者：史梦兰
朝代：清

地已归禅寂，犹存别墅名。残僧迷旧事，老树变秋声。水落山根豁，云开岸脚明。谢公墩自在，一任后人争。
醉太平二首常职卿以自遣诗见示因广其意答之·其一
作者：史梦兰
朝代：清
体裁：七言律诗

北海之滨旧结庐，东园松竹未应疏。云山壁上无声画，风雨镫前有味书。懒向鸡虫争得失，时将乌兔验盈虚。家居自为鲈鱼恋，岂待秋风赋遂初。
重游九莲庵
作者：史梦兰
朝代：清

锦绣屏风四面开，骑驴又逐白云来。夕阳峰影当窗落，细雨泉声绕壁回。僧指瀑源穿树杪，雀争残果坠经台。青山如旧朱颜改，醉向林峦酹一杯。
久不作诗偶见旧稿戏成短章
作者：史济庄
朝代：清

曾学坡老戒诗篇，忽见旧稿心茫然。抛残弃置业已久，阿谁呵护疑神仙。平生钝挚无所好，差喜结得翰墨缘。浅陋粗疏何足道，不为物害为物嫌。山头讴歌惟恐罔两怒，江上行吟又恐惊龙眠。岁月虚抛佳景负，缄口更比金人坚。谁知造化笑我才短不足忌，许我拙句人间小住三千年。
书介眉大兄纨扇
作者：史济庄
朝代：清

江山览胜近神都，游兴休将诗兴除。七十二沽烟景好，如何不寄大雷书。
京江晚泊
作者：史济庄
朝代：清

舟系垂杨岸，金焦正夕阳。客心秋水远，村树暮烟苍。山带鱼龙气，江涵日月光。吴歈犹在耳，明日更殊方。
有感
作者：史济庄
朝代：清

故园重返慨沧桑，屈指虚抛驹隙光。多病常教翻药谱，壮心降尽弃文章。梦魂萦绕牵南国，身世提撕累北堂。翘首云天秋色里，飞鸿万里意苍茫。
挽曾纪泽联
作者：史济良
朝代：清
体裁：联

众惧不惧，众疑不疑，其才能继武前勋，方冀再编大事记；可和议和，可战议战，遗策定宣垂国史，问谁更上治安书？
南昌
作者：史申义
朝代：清

吴楚中流势未平，章江雄阔客心惊。芒寒牛斗雌雄气，风偃鱼龙日夜声。党锢人高徐稚宅，封侯事往灌婴城。豫章楼阁犹堪赋，宾主东南异代情。
南海杂诗三首
作者：史申义
朝代：清

石壁猩猩语，惊心百粤东。四时山叶绿，五夜海霞红。日月摇溟渤，星河浸祝融。鹧鸪飞不断，只在荔支丛。晓上越王台，扶胥海色开。山连鳌阙近，潮射虎门回。洒座荔奴雨，吹香椰子杯。崎岖未朝汉，割据亦雄哉！海雨花阴候，春泥屐响声。鸦鬟簪抹丽，纨扇过清明。玳瑁潮通市，芭蕉绿上城。昌华鼓舞院，销尽美人情。
南海杂诗三首·其一
作者：史申义
朝代：清

石壁猩猩语，惊心百粤东。四时山叶绿，五夜海霞红。日月摇溟渤，星河浸祝融。鹧鸪飞不断，只在荔支丛。
南海杂诗三首·其三
作者：史申义
朝代：清

海雨花阴候，春泥屐响声。鸦鬟簪抹丽，纨扇过清明。玳瑁潮通市，芭蕉绿上城。昌华鼓舞院，销尽美人情。
南海杂诗三首·其二
作者：史申义
朝代：清

晓上越王台，扶胥海色开。山连鳌阙近，潮射虎门回。洒座荔奴雨，吹香椰子杯。崎岖未朝汉，割据亦雄哉！
哈马庄
作者：史申义
朝代：清

羊肠百曲路高低，江上愁心听马嘶。斜鞚金鞭那忍下，乱山容易蹶霜蹄。
奉答西陂先生见赠之作·其一
作者：史申义
朝代：清
体裁：七言绝句

野鹤山鸡自弄姿，忽逢香象渡河时。淫哇郑卫当删者，已被宣尼采作诗。
奉答西陂先生见赠之作·其三
作者：史申义
朝代：清
体裁：七言绝句

公望公才龙凤姿，明良一德庆今时。鼎钟竹帛名难朽，清庙明堂合有诗。
奉答西陂先生见赠之作·其二
作者：史申义
朝代：清
体裁：七言绝句

行穷水涘与山巅，王宋齐名万口传。解向西陂求识字，略摹蚕尾不成篇。
奉答西陂先生见赠之作·其四
作者：史申义
朝代：清
体裁：七言绝句

尽扫倪迂及米颠，区区六一若为传。推寻法物周秦上，博古应嗤石鼓篇。
怀查夏重
作者：史申义
朝代：清

笑指君山一髯青，明湖容易见春星。思伊月黑寥天句，能使湘江泣百灵。
朝云墓
作者：史申义
朝代：清

散尽泥金蛱蝶裙，云蓝小袖剧怜君。伤心白鹤峰前路，一树榕阴盖古坟。
次《晚凉》韵
作者：史申义
朝代：清
体裁：五言律诗

萤飞月暗夕，蝉噪雨凉秋。一径草花密，东偏门巷幽。苔侵金屈膝，香润玉搔头。肘后楞伽在，跏趺得谛不。
由富阳至龙游
作者：史申义
朝代：清

沙禽亦无数，格格野塘秋。孤棹有时泊，远山相向愁。月明乌桕树，人散白蘋洲。何处津楼上，无眠听棹讴。
盘江
作者：史申义
朝代：清

盘江一曲来乌蛮，湍迅直过七星关。汇支百粤入南海，包缠尾洒流湾环。者卜河深气候暖，冬叶不落杨那山。菖蒲芭蕉同一绿，枫香橘熟红斓斑。沿江雨气隔雾縠，诸岭秀色拖烟鬟。笋舆鸦轧度山麓，轻衫软履怜尪孱。温黁想及春三月，明镜江流飞白鹇。
禹州
作者：史申义
朝代：清

尘点征衫一月程，朝凉忽觉马蹄轻。颍川风满钧台驿，嵩少云遮上棘城。路入舞阳山不断，田分犨栎水常清。独怜朱邸笙歌歇，帝子宫墙蔓草生。
镇宁
作者：史申义
朝代：清

古木安庄极眺平，丽谯风卷戍旗声。塔山秋草连原野，放马斜阳十二营。
中秋后春晖归家口占
作者：史筠
朝代：清

游子还家乍解鞍，慈帏侍奉已承欢。归期虽负中秋约，兰桂庭前月未残。
忆远吟
作者：史筠
朝代：清

车马行时春之初，梧桐叶落秋何如。凄凉憔悴空闺里，珠箔垂垂独自居。忽逢云外秋归雁，一纸家书如觌面。感君念妾意缠绵，濯指开针肠欲断。问君毕竟几时还，妾已愁消红粉颜。几回梦绕关山道，相思不断如连环。相思相思无处说，卷帘诉与天边月。明月已圆人未圆，素辉偏照孤帷前。商飙萧瑟寒机动，蟋蟀声中愁不眠。小鬟梦呓呼不醒，起来自拨残镫影。窗前恨煞长鸣鸡，一声啼起霜天冷。
病中述怀
作者：史筠
朝代：清

病为愁侵无计舒，那堪一卧两旬馀。自来自去窗前月，相近相亲架上书。奢望肯随梅冷淡，病躯却似竹空虚。倩人扶起临青镜，旧日形容竟不如。
兰江
作者：史胜书
朝代：清
体裁：五言律诗

烟树远无极，兰江清且深。花怜儿女态，春荡别离心。逐客余哀怨，怀骚自古今。拾香吾有愿，翘溯碧云浔。
兰江
作者：史胜书
朝代：清

烟树远无极，兰江清且深。花怜儿女熊，春荡别离心。逐客余哀怨，怀骚自古今。拾香吾有愿，翘溯碧云浔。
榆关
作者：史胜书
朝代：清

镵天铓剑古阴山，苍莽郊原夕照间。犹有龙城飞将否？自吟秋色过榆关。
过重安江
作者：史胜书
朝代：清

冻云黯黯雨疏疏，黄叶声中策蹇驴。记得前年风雪里，一江寒碧卖鲦鱼。
集翠微阁分韵
作者：史胜书
朝代：清

连朝积雪已零星，四面山容耸玉屏。乘兴偶携云外屦，禁寒小集水边亭。干寻楼影撑天白，一道溪流划地青。小阁吟诗身入画，朔风吹面酒初醒。
题悬崖秋竹画扇
作者：史胜书
朝代：清

峭拔丹崖间，苍然卧秋竹。日落山风吹，潇潇荡寒绿。
题王介峰竹里馆图
作者：史胜书
朝代：清

羡子澹无虑，空山绝赏音。幽篁环老屋，明月在高林。病鹤入诗梦，孤琴弹道心。披图一禅往，风露湿遥岑。
挽康绍镛联
作者：史致俨
朝代：清
体裁：联

同谱最相亲，忆白发青灯，昨岁尚陪连夜话；名山期共往，叹太行盘谷，此生无复并骖游。
门联
作者：史贻直
朝代：清
体裁：联

身经四万日；眼见三百孙。
黄鹤楼联
作者：史贻直
朝代：清
体裁：联

一上高楼，缅当年江汉风流，多少千秋人物；双持使节，喜此日荆衡形势，纵横万里金汤。
南乡子
作者：史鉴宗
朝代：清
体裁：词

风月吴侬，绿杨门巷小桥通。一叶兰舟随处舣。烟里。落日楼台歌管起。
南乡子·江南
作者：史鉴宗
朝代：清
体裁：词

江雨江云。山川不减帝乡春。试望广陵南下路。瓜步。数点金焦扬子渡。
卜算子
作者：史鉴宗
朝代：清
体裁：词

少妇不知愁，忽解楼头恨。郎去何年得意归，暗掷金钱问。屈指数刀环，计日销红粉。欲向灯前叩紫姑，羞被旁人忖。
少年游
作者：史鉴宗
朝代：清
体裁：词

玉骢金勒紫丝鞭，踏碎落花天。大道高楼，画桥深巷，多少买春钱。香车经过朱门处，掷果有人怜。二十年来，京华如梦，白发已三千。
浣溪沙·春闺
作者：史鉴宗
朝代：清
体裁：词

春压梅梢似酒醺，醉花天气散香云。不知何事欲销魂。戏笼色丝猜暗谜，闲裁寸锦谱回文。绿窗无那又黄昏。
潇湘神
作者：史鉴宗
朝代：清
体裁：词

潇水清，湘水清。波碧兰红路杳冥。赛鼓无声秋笛夜，一林枫叶半江青。
贺新郎·登龙池绝顶凭虚阁
作者：史鉴宗
朝代：清
体裁：词

苍翠飞千状。破松根，嶙峋石磴，曲随烟上。一径蹒跚攀绝顶，纵眼豁然辽旷。看足底，群峰铺浪。小阁恰当巃嵷处，俯悬崖、万仞临虚漭。凭栏语，众山响。掀髯不觉尘襟荡。眺东湖，一泓杯水，空明微漾。老衲孤栖谁伴侣，虎啸猿吼酬唱。问佛法，无言相向。酌我半瓯中顶茗，傍龙湫，拍手云生杖。登临兴，老犹壮。
鹧鸪天·咏鹧鸪
作者：史鉴宗
朝代：清
体裁：词

何处行春不可怜。鹧鸪啼破落花天。深山古道撑枯木，斜日孤村上冷烟。歌蜀道，怨巴川。纵教行得也凄然。伤心不用频传语，久向江头听杜鹃。
挽曾国荃联
作者：史锡康
朝代：清
体裁：联

百战佐中兴，三江遭涂炭十年，公独持满腹血忱，运奇谋掘地，籍只手擎天，扫穴擒渠，半壁河山劳再造；二难洵继美，卅载奏埙篪两度，帝深眷一门相业，慨小阮才亡，痛元勋又失，摧梁折栋，万家风雨哭长沙。
挽曾纪泽联
作者：史锡康
朝代：清
体裁：联

袭爵为侯，论立功异域，亦应封侯，七万里节钺辉煌，谈笑靖兵戎，群欣九幕风清，三台星朗；生才救世，胡服政中年，偏难寿世，五十载华夷詟慄，英雄艰气数，齐哭将军撤帐，国士归天。
挽张之洞联
作者：史锡永
朝代：清
体裁：联

佐先皇宏济艰难，可怜抔土犹新，攀鬣竟随龙驭去；翊圣主敷施宪政，讵料台星忽陨，锡圭未及禹功成。
挽张之洞联
作者：史锡永
朝代：清
体裁：联

陶士行久镇上游，忍令沿江百姓，罢市而哭；韩魏公入定大计，弥痛在天两宫，知人之明。
挽张百熙联
作者：史锡永
朝代：清
体裁：联

兴学系一发千钧，师弟当年，患难相从悲兕野；立政排群疑众谤，君臣同德，勋名未竟失龙图。
偶成赠懒云上人
作者：史震林
朝代：清

避俗托僧舍，有客求八分。应之以草书，浓淡如秋云。墨香交酒香，颠仙嗅而醺。换鹤不换鹅，骑访芙蓉君。微雨过池来，疏花开且落。草堂无俗客，共步有双鹤。耦耕时或辍，诗画偶然作。俯仰念畴昔，恐负芝兰托。
偶成赠懒云上人·其一
作者：史震林
朝代：清

避俗托僧舍，有客求八分。应之以草书，浓淡如秋云。墨香交酒香，颠仙嗅而醺。换鹤不换鹅，骑访芙蓉君。
偶成赠懒云上人·其二
作者：史震林
朝代：清

微雨过池来，疏花开且落。草堂无俗客，共步有双鹤。耦耕时或辍，诗画偶然作。俯仰念畴昔，恐负芝兰托。
写怀
作者：史骐生
朝代：清

览镜何颜面，江东一腐儒。父书空满箧，母线尚萦襦。穷巷惭南阮，骚坛厕小邾。世人憎爱错，不卖椟中珠。
谒刘公祠
作者：叶世佺
朝代：清

世运陵夷日，中流荷大贤。反经斯起敝，往蹇自来连。濂洛开新绪，河汾具薄田。悬弓忘巧拙，食蜜自中边。帝简征文在，薪存续火传。人心方复古，天意不扶颠。远塞唯迎盗，长江谁著鞭？鼎湖上龙驭，赤县遍狼烟。涕泪包胥血，饥寒苏武毡。偏逢苟安主，虚忆中兴年。精卫劳填海，娲皇莫补天。去留关庙社，生死合经权。此道荒千古，何人障百川？祠堂拜遗像，风雨暗灵筵。
疏帘淡月·帘阴
作者：叶九苞
朝代：清
体裁：词

篆烟香细。绕绣闼重重，被伊凝滞。雨过潇湘，满地碧痕如水。醒馀蕉梦人空倚。半遮愁、半遮憔悴。尽容花底，夕阳不许，玉钩收起。问谁也、玲珑巧制。恍青晕笼沙，白描着纸。熠耀潜穿，真个明投暗里。藓阶粉月沈凉意。障微云、魂甜末丽。怪他烛影移来，埽却秋纹半砌。
翠楼唫·簟痕
作者：叶九苞
朝代：清
体裁：词

色耀琉璃，光欺琥珀，湘筠霞点微褪。午眠香汗渍，洗不尽零脂断粉。雀翘欹枕。砑腰际冰纹，肉山红印。猜疑起，侍儿笑拂，画函低认。容讯。者样谁遗，更闻罢楸枰，壶倾梨酝。燕支花露沁，约蟾魄碧纱厨润。梦馀芳信。只麝泪抛珠，湿凝愁晕。低徊展，翠衾又护，几分馀恨。
齐天乐·沃洲陈春棹济燮倡寸鱼园十咏诗徵和，得凌虚台
作者：叶九苞元壁
朝代：清
体裁：词

画台插汉高何极，临来下疑无地。槛曲虹垂，檐虚霞构，天影澹交金翠。春深罗绮。护弱柳攕花，东风偷避。歌舞飞仙，更还知否有尘世。阑干徙倚，望远乱峰千叠，并都是云气。暝霭青浮，夕阳红划，点点雁痕明字。吟魂荡未。定醉倒璚船，相邀月姊。平楚苍茫，万声何处起。
杏花
作者：叶令仪
朝代：清

鶗鴂声中春事疏，红芳一树映吾庐。卖花深巷莺啼后，赊酒孤村燕到初。寒雨思归虞学士，春风得句宋尚书。琼林别有蓬莱种，秾李夭桃定不如。
梁宫词
作者：叶令仪
朝代：清

夜深甘露下空庭，斋素长祈佛有灵。舂罢不知宫漏尽，背人犹诵净名经。
汴梁旅次
作者：叶令仪
朝代：清

多谢征途半月晴，雪消东汴马蹄轻。戍楼落日陈桥驿，野草寒沙博浪城。寥落故宫荒蔓合，凄凉战垒暮云平。禹王台畔频回首，渺渺长河万古情。
硖石旅次
作者：叶令仪
朝代：清

石屋依危峰，三更坐清绝。人语悄不闻，开门四山月。
舟夜
作者：叶令仪
朝代：清

小艇低昂睡不成，夜深犹自促归程。满窗凉月白于雪，船底忽闻鱼簖声。
送琴柯弟之河中官署
作者：叶令仪
朝代：清

不敢留行楫，高堂望尔回。全家蒲坂隔，一棹秣陵开。归梦云千里，离愁酒一杯。昨宵风雨夕，楼外雁声哀。
寄淑君姊
作者：叶令嘉
朝代：清

鸰原分手各天涯，风雨连床愿尚赊。两地空烦诗代简，三春祇有梦还家。病多渐识君臣药，别久愁看姊妹花。他日相思劳远望，五云深处是京华。
寄淑君姊
作者：叶令昭
朝代：清

绣阁当年共理妆，伤心此日各分行。寄书已过樱桃节，惜别休闻芍药香。晓月鸣鸡惊昔梦，夕阳归雁感殊方。平生舟楫偏无分，枉说江南是故乡。
山亭新霁
作者：叶以照
朝代：清

林下雨初霁，山亭空翠飞。绿萝长几许，著地扫苔衣。
浴温泉宿紫云庵
作者：叶以照
朝代：清

竹影萧萧纸帐悬，僧寮清绝不成眠。白龙潭下飞流急，一夜泉声到枕边。
秋日山居
作者：叶以照
朝代：清

秋树瘦无比，秋山淡可怜。空亭长寂寂，衰草带寒烟。
格言联
作者：叶仪昌
朝代：清
体裁：联

玩人丧德，玩物丧志；多见缺殆，多闻缺疑。
福州李纲祠林则徐像联
作者：叶仪昌
朝代：清
体裁：联

郊原雨足云归岫；台阁风清日在天。
贺梁恭辰池馆落成联
作者：叶仪昌
朝代：清
体裁：联

春从天上至；人在镜中行。
城子山怀古
作者：叶佩荪
朝代：清

赋诗台畔瞰江东，横槊依然竟气雄。只是临流叹天堑，也愁赤壁遇东风。铁锁何曾断上流，临江却使五官愁。阿童他日风偏利，容易楼船下石头。
城子山怀古·其一
作者：叶佩荪
朝代：清

赋诗台畔瞰江东，横槊依然竟气雄。只是临流叹天堑，也愁赤壁遇东风。
城子山怀古·其二
作者：叶佩荪
朝代：清

铁锁何曾断上流，临江却使五官愁。阿童他日风偏利，容易楼船下石头。
有以西域骨种羊裘见贻者谢却之因缀长句
作者：叶佩荪
朝代：清

天公幻化纷奇谲，攫弄人心成虫惑。冰蚕作茧火鼠衣，鹖尾雉头恣绚饰。传闻万里流沙西，瀚海外环哈萨克。满山羖䍽异丁零，达生自地非坼副。羊死以骨种之士，考牧依然勤力穑。细思西域兑所位，羊为兑象全阴德。至阴不生乃无死，感以阳精复滋息。断虺可联鳖可艺，理有固然非臆测。兹羊留骨兼重皮，其中纯黑尤难得。贵人争购逾狼荒，一裘价可半千直。有客持寄致珍重，开缄观者俱动色。旋珠细叠螺髻圆，黝光润夺鸦雏墨。我生长物本何有，蔽体聊取充要襋。忽看奇服映悬鹑，翻似杜陵惊翠织。人生百事斗新异，称此以求焉纪极。美好虽得时俗夸，暴殄恐有神明殛。亟挥还客心始恬，朗咏素丝安退食。
望岱
作者：叶佩荪
朝代：清

震出东维峙大钧，体元凝秀郁嶙峋。云烟一气迷齐鲁，松石千年厌汉秦。碧落上参无尽际，沧瀛俯掬有边垠。遥瞻九陛明堂位，配极升中秩百神。岩壑生平寝处逢，乾坤奇伟总罗胸。才辞仙掌云台址，来眺天门日观峰。晓霁吴阊明白马，春阴碣石起苍龙。神州此脉开洙泗，不信他山别有宗。
望岱·其一
作者：叶佩荪
朝代：清

震出东维峙大钧，体元凝秀郁嶙峋。云烟一气迷齐鲁，松石千年厌汉秦。碧落上参无尽际，沧瀛俯掬有边垠。遥瞻九陛明堂位，配极升中秩百神。
望岱·其二
作者：叶佩荪
朝代：清

岩壑生平寝处逢，乾坤奇伟总罗胸。才辞仙掌云台址，来眺天门日观峰。晓霁吴阊明白马，春阴碣石起苍龙。神州此脉开洙泗，不信他山别有宗。
如梦令
作者：叶俊杰
朝代：清

篱畔红梅香透。又是赏春时候。不见咏诗人，辜负艳阳清昼。僝僽。僝僽。病骨畏寒花瘦。
小重山·题秋海棠遗画
作者：叶俊杰
朝代：清

说是秋闺香泪红。渍灵根幻化、夺天工。盈盈娇挹露华浓。凭纤手，写入画屏中。展读泪沾胸。怅诗仙画史、杳难逢。花如解语恨应同。花留色，人反色成空。
与雪如露坐看月遂过前涧观瀑布
作者：叶元吉
朝代：清

空山坐遥夜，满目生幽情。邻家已闭户，人静山沈沈。惊寒吠狂犬，涧谷声相应。却疑远客来，自启柴门迎。门启月光入，照见南枝春。悠然写生意，不见氛埃生。夜山寒亦睡，兀兀唤不醒。飞流溅襟袖，匹练当桥横。支筇聊散步，履蹈音微腾。踏林碎寒玉，落叶乾有声。人境并怛化，顾视都幽情。转厌尘市中，扰扰无时宁。
小雨饮郊云斋中
作者：叶元吉
朝代：清

深堂埃壒少，常此息劳薪。高树过疏雨，虚窗落午阴。江淮聊酒？，辽海遍胡祲。不受飘飖感，高飞羡羽禽。
小雨饮郊云斋中
作者：叶元吉
朝代：清
体裁：五言律诗

深堂埃壒少，常此息劳薪。高树过疏雨，虚窗落午阴。江淮聊酒�，辽海遍胡祲。不受飘飖感，高飞羡羽禽。
息机
作者：叶元吉
朝代：清

榆楮成阴柳四围，病回扶坐玩朝晖。晴空坠叶游丝罥，故垒将雏候燕飞。已是厖凉双鬓改，可能浩洁此身归。十年困踬心期倦，那更逢人话息机。
早春自泉水山归少憩清凉庵迟友不至
作者：叶元吉
朝代：清

十丈尘中眼忽明，好山如笑快相迎。官桥杨柳稊初茁，墓道棠梨叶半生。古木丛祠成独憩，夕阳寒色下层城。归来却忆山堂事，密雪疏镫坐五更。
暮秋同郊云江楼静坐
作者：叶元吉
朝代：清

叠嶂寒云表，飞流峻阁前。孤华状秋色，乔木出晴烟。水驿仍分戍，山墟正泊船。塔铃閒自语，沙鸟静同眠。冷兴从君遣，清游乐地偏。楼尊阑琢玉，佛古座垂莲。宵旰忧方甚，耑蒙愤孰蠲。西瞻遍榛莽，北顾乱腥膻。路绝风云会，情生水石缘。中枢忘鼠器，下泽惜鱼筌。选胜初青眼，端思渐白颠。暂从尘境外，容我一周旋。
秋思金陵客邸作
作者：叶元吉
朝代：清

疏疏红蓼避人开，寒雨连江雁叫哀。知道南州矰？在，年年何事却飞来。
秋思金陵客邸作
作者：叶元吉
朝代：清
体裁：七言绝句

疏疏红蓼避人开，寒雨连江雁叫哀。知道南州矰�在，年年何事却飞来。
疏帘淡月·帘阴
作者：叶元壁
朝代：清
体裁：词

珊瑚荡处。尽旧梦愔愔，断云留住。阑隙花明，罗幌薄吹春雾。昼长睡燕栖难定，辨□阴、玳梁私语。琵琶声悄，湘波浅贴，醉魂来去。更半额、暗添几许。认细罥窗尘，淡黏檐絮。鬲镜羞鸾，一桁绿濛濛护。东风不卷斜阳入，黯销凝、恨丝愁缕。翠篝香润，和烟流散，蝶衣凉度。
翠楼唫·簟痕
作者：叶元壁
朝代：清
体裁：词

薤叶含烟，桃枝凝露，潇湘隐隐风展。冰丝萦碎样，误酒梦那回偷荐。纱厨人软，细印入衫蕉，鳞漪深浅。明娇腕。腻霞一缕，碧纹微断。宛转。滑沁银泥，忆几番收起，笛云平剪。玉花谁远赠，恰雨过秋深难辨。舞沈歌散。向藤绿阴中，背人寻遍。空愁看。夜凉如水，月华铺满。
高阳台
作者：叶元壁
朝代：清
体裁：词

烛泪销红，帘波飏碧，虚堂凉气沈沈。瘦影春驹，翩跹飞上兰衿。东风未肯收残粉，者寒衣、容易飘零。更声声。那处传来，檀板凄清。南园旧日繁华地，想烟迷草砌，月冷廧阴。回首花房，空留一点芳心。今宵何事依狂客，料应他、梦怯青陵。漫魂惊。露下天高，门掩秋深。
寄姚复庄燮
作者：叶元阶
朝代：清
体裁：五言律诗

疏雨过城北，征帆入海东。鸟鸣孤磬夕，人去小村风。寂寂尊中酒，飘飘陌上蓬。为缄离别意，早晚付邮筒。
满拟
作者：叶元阶
朝代：清

满拟繁花照眼红，卷帘晓雾忽濛濛。亦知簧舌惭春鸟，偏有冰心语夏虫。莲叶待舒仍怯雨，蕉阴微展已知风。寻常物理看何尽，枉说江郎赋恨工。
空情
作者：叶元阶
朝代：清

常恐情来强自禁，薄团寂坐不闻音。养成琐子玲珑骨，参到莲花自在心。尚恨幡轻风易动，谁言湍激石终沈。空王枉说空诸相，费尽檀施遍地金。
送别姚复庄燮
作者：叶元阶
朝代：清
体裁：五言律诗

天边月初吐，湖口棹将移。送别无多路，还来十日期。祇愁风雪阻，却忆酒尊迟。海上梅花色，朦胧应未知。
送别姚复庄燮
作者：叶元阶
朝代：清
体裁：古风

昔君湖上来，子规啼满树。今君从此去，溪流益奔布。叆叆阴云中，群叫一如故。密叶暗不见，林花自纷雨。凄然惊客耳，想当为其住。十日入山城，城北多野趣。去冬历枯涸，兹复改秾煦。出挹清明界，重寻旧游路。湖鸭喧萍沚，园鸠快宿澍。石亭堪止息，幽赏会来助。遥念北山下，猿鹤有孤寓。夜月对常好，还轨骤难遽。作诗怀之子，因风以将附。
风蝶令
作者：叶元阶
朝代：清
体裁：词

瘦影人如梦，寒钟月在楼。西风撕弄小银钩。犹道隔廊、屧响误回头。湿玉怜红箸，轻珠泥翠喉。短弦掩抑不胜愁。却向众中、佯笑眼波流。
鸥飞阁
作者：叶元阶
朝代：清

高阁旷一览，茫然思所依。自怜无逸翰，得意且孤飞。天地此时迥，风波旧迹非。弗争鸡鹜食，讵蹈弋人机。
之雁门省母留别·其一
作者：叶名沣
朝代：清
体裁：古风

跪乳乃有羝，反哺亦有乌。万族互荣灭，骨肉真欢娱。遥遥西北天，历历代赵都。秣我紫骝马，负我金仆姑。兹行讵不壮，游子心郁纡。山川阻温凊，常念我生劬。故人各无语，但觉颜色殊。再拜谢故人，黾勉即长途。
之雁门省母留别·其二
作者：叶名沣
朝代：清
体裁：古风

南风绝飞鸟，我马随风鸣。惊沙敝亭堠，浩然千里行。入门别妻孥，出门别友生。徘徊复徘徊，一念千回萦。晓望居庸塞，夜梦长安城。长安一轮月，万古中天明。我行指三五，三五阙复盈。丈夫各有志，羞慕儿女情。
送人之武昌
作者：叶名沣
朝代：清
体裁：七言绝句

明月乌啼黄鹤楼，萧萧残柳渚宫秋。扁舟一笛横江去，好趁西风下鄂州。
余干县道中口占
作者：叶名澧
朝代：清
体裁：七言绝句

绿树萧疏古渡头，人家几处映沙流。炎风六月余千驿，一带蝉声送客舟。
厂肆式古堂主人以宋拓本蜀石经残本见示作歌纪之
作者：叶名澧
朝代：清
体裁：古风

式古堂中富名翰，示我一册尤魁奇。发编古采动心目，孟蜀刻石存孑遗。《春秋左氏》第十五，一万二千文有奇。以注附经昔未见，潜研数纸当时推。廿年前遇陈仲虎，模版成帙欣相贻。醵金将助幸同学，风流儒雅堪追思。安得好事踵斯举，万本流播经生帷。淮东丁叟储汴刻，昨者刘览今神驰。矧兹宝墨更希有，摩挲何让商周彝。率更笔势宛亲授，余事亦复凌等夷。孙张杨周各骋誉，写孤经者知为谁。惜哉计赢不能夺，持璧欲返空嗟咨。
夜过晁星门寓适有仆来自六安携其乡人手札备述近事感作
作者：叶名澧
朝代：清
体裁：七言律诗

故人有仆天边至，夜雨疏镫问讯频。庐舍几楹存白壁，图书万卷委黄巾。公家急务惟戈甲，吾党深忧岂贱贫。读罢尺书空怅望，监门何日绘流民。
天宁寺塔铃歌
作者：叶名澧
朝代：清
体裁：古风

天风无声铜仙泣，浮图高耸十三级。尘沙飘堕悬铃孤，厂臣冯保名可识。双林松桧参天长，遗窟久付狐魅藏。风云鱼水信难恃，得毋铸此谀空王。三千宝琅云中舞，塞耳不闻钟与鼓。镫火高悬燕蓟郊，膏脂力竭东南土。威权早窃荐绅危，象教有灵神鬼怒。青玉峥嵘飞鸟绝，此塔历遍兴亡劫。九鼎潜移十庙荒，异代伤心有残铁。噫吁嘻！奄人倒柄持太阿，铁牌豫诫良非苛，煌煌祖训将如何！
张诗舲侍郎画慈仁寺双松图留置寺中
作者：叶名澧
朝代：清
体裁：七言律诗

香光妙笔今何在，劫火销沈一惘然。又见孙枝散鳞爪，幸逢诗老写云烟。琅琅钟磬伽蓝地，寂寂莺花祓禊筵。一例稽山重悲感，好将石墨付他年。
舟夜闻雨梦姚梅伯
作者：叶名澧
朝代：清
体裁：五言律诗

欲觉闻残雨，伤心夜梦非。波涛吾不死，烽火汝谁依。患难怜歧路，悲歌仗布衣。风尘何日息，相见有渔矶。
重过北兰寺
作者：叶名澧
朝代：清
体裁：七言律诗

六月僧庐昼掩扉，残钟无语客来稀。江声绕郭蛟龙静，树色低檐蝙蝠飞。名辈已随斜照尽，倦游祇觉二毛非。扁舟又作南征客，惆怅西山隐翠微。
去年今日诗
作者：叶在琦
朝代：清

去年今日犬台上，纱縠禅衣造膝时。岩阶岂无群獬廌，凝听清禁漏声迟。嫌如绛灌阻长沙，不惜伾文占禁衙。霜鬓雪眉忧国瘦，委蛇中度激昂差。凤德栖栖览九州，尊王所以事诸侯。《春秋》独盛公羊学，竟取何休说黜周。捐灰徙木意无已，敢议庙中羔兔蛙。在昔圣人刑两观，不搜根柢治萌芽。法如日月食于私，别立条流但售欺。世有龙钟周伏柱，不忘数典是吾师。会盟定用国成子，筦计无如范大夫。万族戴天无怨苦，一人稽古定吁谟。
去年今日诗·其一
作者：叶在琦
朝代：清

去年今日犬台上，纱縠禅衣造膝时。岩阶岂无群獬廌，凝听清禁漏声迟。
去年今日诗·其三
作者：叶在琦
朝代：清

凤德栖栖览九州，尊王所以事诸侯。《春秋》独盛公羊学，竟取何休说黜周。
去年今日诗·其二
作者：叶在琦
朝代：清

嫌如绛灌阻长沙，不惜伾文占禁衙。霜鬓雪眉忧国瘦，委蛇中度激昂差。
去年今日诗·其五
作者：叶在琦
朝代：清

法如日月食于私，别立条流但售欺。世有龙钟周伏柱，不忘数典是吾师。
去年今日诗·其六
作者：叶在琦
朝代：清

会盟定用国成子，筦计无如范大夫。万族戴天无怨苦，一人稽古定吁谟。
去年今日诗·其四
作者：叶在琦
朝代：清

捐灰徙木意无已，敢议庙中羔兔蛙。在昔圣人刑两观，不搜根柢治萌芽。
古意
作者：叶在琦
朝代：清
体裁：古风

愁来被酒无端绪，酒酣破涕为昵语。更残烛灺酒力微，衾寒如铁薄如楮。无情壁上嫁娶图，罗帱绵茵独楚楚。若云此乐当百年，何事人间有行旅。邻家高楼洛阳贾，酒绿灯红拥赵女。夜深四壁闻管弦，枨触愁人睡无所。青春不相待，白日行将暮。噫歔三叹客无家，涕泪一言士不遇。落魄秪赢薄幸名，解人爱读闲情赋。无功残笔幸未秃，西抹东涂且倾吐。
和珍五同年汉上见怀
作者：叶在琦
朝代：清

倦客心情未耐官，蹉跎弥觉去乡难。十年泥爪如过梦，此度参商最损欢。在树嘤鸣殊可感，解装食息得都安。雪残新见庭柯绿，怅倚黄昏独自看。骢马行城是好官，都人犹惜欲留难。何劳远蹠须争道，未有刚肠怯失欢。几日题襟从汉上，重来观弈向长安。登临知切先忧抱，楼上君山尽日看。
和珍五同年汉上见怀·其一
作者：叶在琦
朝代：清

倦客心情未耐官，蹉跎弥觉去乡难。十年泥爪如过梦，此度参商最损欢。在树嘤鸣殊可感，解装食息得都安。雪残新见庭柯绿，怅倚黄昏独自看。
和珍五同年汉上见怀·其二
作者：叶在琦
朝代：清

骢马行城是好官，都人犹惜欲留难。何劳远蹠须争道，未有刚肠怯失欢。几日题襟从汉上，重来观弈向长安。登临知切先忧抱，楼上君山尽日看。
奉寄献恭叔父
作者：叶在琦
朝代：清

寒澌缓缓回春流，闸河不任浮轻舟。空斋腊去六十日，短梅疏花为客留。梅花留客看春雪，三月西湖有此不。浙中山水夙缘重，官辙过处皆曾游。昔来趋庭不谒郡，潇洒题诗八咏楼。今来下车谕父老，邻邑人识新君侯。中年最乐奉亲事，况自官舍涓兰修。愉愉门内涤牏器，善气已动舆人讴。琦也弱岁从诸父，僧院镫火春徂秋。栖鸦暮满窗外树，斜月照见低枝樛。依稀此景但畴昔，辗转人海嗟萍游。新岁岭外有消息，阿叔奉檄归梧州。仲兄匆匆别数月，踪迹尚滞藤溪头。惘然当别念家事，未敢孟浪干时忧。都门送人已屡屡，居者不去宁无求。颇思十亩有收获，胜似朝市为身谋。高堂康健慰游子，宁赡邸费无归休。亲慈自望可树立，力薄欲进途无由。求才正亟汰冗长，太仓鼠雀能勿羞。还家温凊帅群季，何有郁郁思八驺。
林则徐祠堂联
作者：叶在琦
朝代：清
体裁：联

中原多难，在昔有人，湘淮未兴，独倚个臣以为命；天山之南，于今乃粒，水旱犹祭，夫岂故乡所得私。
林赞虞丈出守昭通过黔赠别
作者：叶在琦
朝代：清

长孺忠鲠臣，卧治典一郡。帝重二千石，择贤出邦宪。况轸边氓穷，宵衣廑清问。乌蒙硗瘠区，百产阙转运。比年累歉收，妇子乏馈餫。流亡入邻疆，风雪挟敝缊。颇闻今兹秋，可无颔顑恨。况又五马来，襦裤振贫困。吏人畏直声，屏息戢豪健。猺猓皆家人，睢盱听明训。政成召和甘，寒暑泯咨怨。春风苏枯壤，吹万有宏愿。崇朝天下霖，兴云自肤寸。姎徒岂敢私，俯首节旄建。实事副大言，乃不愧拜献。谁云儒术迂，卑之勿高论。京洛凉风来，阶墀秀佳菊。出门畏秋霖，泥潦胶双毂。城南邸居日，拥书坐斋屋。岂识行路难，终日跋岩谷。黔山无纡徐，阜众若穷蹙。西行望滇云，乱峰更奇矗。盘盘关索岭，高揭据腰腹。往来尘满襟，辛苦茧在足。境连无撤疆，人半奢安族。光阴问场市，村寨觅饘宿。久客惯荒程，渐于风土熟。此去秋渐深，薄寒起林麓。呷酒可辟瘴，郫筒旨且蓄。晓发耐暖佳，行装换禅复。起居望精调，长涂羡载福。龆岁迎高轩，客座睹妙墨。初知学波磔，涂鸦常侍侧。甚荷容觕顽，陋质许磨试。睽违重相见，吹竽滥清职。学步瞠乎后，蹒跚怯无力。同时侍从班，公书最杰特。天然擅风华，意不假雕刻。比来愈高卓，下笔成典式。台端索靖碑，论古诣精域。喜闻前驺过，寒厅觐颜色。久别犹虚庸，盛望愧难塞。骊驹不可维，送行已曛黑。探怀出绢素，匆匆那敢迫。请附书簏行，期寄邮筒得。郡斋知近山，春秋好登陟。使君今苏黄，摩崖待镌勒。
林赞虞丈出守昭通过黔赠别·其一
作者：叶在琦
朝代：清

长孺忠鲠臣，卧治典一郡。帝重二千石，择贤出邦宪。况轸边氓穷，宵衣廑清问。乌蒙硗瘠区，百产阙转运。比年累歉收，妇子乏馈餫。流亡入邻疆，风雪挟敝缊。颇闻今兹秋，可无颔顑恨。况又五马来，襦裤振贫困。吏人畏直声，屏息戢豪健。猺猓皆家人，睢盱听明训。政成召和甘，寒暑泯咨怨。春风苏枯壤，吹万有宏愿。崇朝天下霖，兴云自肤寸。姎徒岂敢私，俯首节旄建。实事副大言，乃不愧拜献。谁云儒术迂，卑之勿高论。
林赞虞丈出守昭通过黔赠别·其三
作者：叶在琦
朝代：清

龆岁迎高轩，客座睹妙墨。初知学波磔，涂鸦常侍侧。甚荷容觕顽，陋质许磨试。睽违重相见，吹竽滥清职。学步瞠乎后，蹒跚怯无力。同时侍从班，公书最杰特。天然擅风华，意不假雕刻。比来愈高卓，下笔成典式。台端索靖碑，论古诣精域。喜闻前驺过，寒厅觐颜色。久别犹虚庸，盛望愧难塞。骊驹不可维，送行已曛黑。探怀出绢素，匆匆那敢迫。请附书簏行，期寄邮筒得。郡斋知近山，春秋好登陟。使君今苏黄，摩崖待镌勒。
林赞虞丈出守昭通过黔赠别·其二
作者：叶在琦
朝代：清

京洛凉风来，阶墀秀佳菊。出门畏秋霖，泥潦胶双毂。城南邸居日，拥书坐斋屋。岂识行路难，终日跋岩谷。黔山无纡徐，阜众若穷蹙。西行望滇云，乱峰更奇矗。盘盘关索岭，高揭据腰腹。往来尘满襟，辛苦茧在足。境连无撤疆，人半奢安族。光阴问场市，村寨觅饘宿。久客惯荒程，渐于风土熟。此去秋渐深，薄寒起林麓。呷酒可辟瘴，郫筒旨且蓄。晓发耐暖佳，行装换禅复。起居望精调，长涂羡载福。
樊城
作者：叶在琦
朝代：清
体裁：五言律诗

衡阳归雁返，人在楚山前。塔外眉痕月，城头卵色天。绀林随驿远，青嶂与云连。胜地多耆旧，风流感夕贤。
清化驿晚晴
作者：叶在琦
朝代：清
体裁：七言律诗

但乞微阴趁旅程，出门更喜晚来晴。不多斜日依山下，无数寒松送客行。碌碡草枯平野静，陂塘潦尽小舠轻。昨宵风雨兰江梦，心迹虚堂感濯缨。
病间独坐寄默园
作者：叶在琦
朝代：清

负尽流光又过春，窗前夜雨绿荑新。堪怜丸药心情细，乍可翻书卧起频。扁鹊视人当未病，维摩贤我是无身。年时任率何须悔，莫向东风枉自陈。
白水河观瀑
作者：叶在琦
朝代：清
体裁：古风

截坂卧芳甸，蓄势停奔泉。寻源极窈窕，凿坎客盘旋。朝阳漱六英，颢气流芳鲜。岩石迸玉色，洗髓无岁年。冰绡皓以张，缟带扬风前。玉佩长陆离，双垂若斗妍。深潭染浓碧，嘘沫浮云烟。琴筑厉高响，细涧收么弦。触耳听已莹，旷想心冷然。风尘有倦思，盘陀净可眠。濯发散高咏，秀撷天台篇。
盘江铁索桥复成寄安义蒋镇军炳堂
作者：叶在琦
朝代：清

潜蛟生角隘潭穴，击水飞行越危岊。浮槎木石互撞㧙，严隒冲波半偏裂。长虹战衄失首尾，波落江心见丛铁。二三残絙远可数，窸窣犹鸣阴雨节。江流入夏悍且深，朅来一苇愁行人。蹑空讵有鞭石手，駴目更甚缘橦身。健儿触险尔勿矜，善泅常遇龙蛇嗔，衡流赪尾坐太息，延颈望有仁人仁。觥觥镇军顾我语，期我重来兹役举。千金之诺果如响，万口同讴固其所。峰回一转见栏楯，耸碧流丹映烟雨。导行一骑已欣欣，方驾群驺相衙衙。炉锤百炼力无惴，沤泡万钉巧能补。众材骈列直中弦，巨缆下垂句若股。谛观颇识巧工精，小憩都忘行役苦。当年当辙弄螳斧，捣穴偏师絷穷虏。飘飘大纛自舒卷，如此釜鱼何足武。牙门分筦般输籍，次第庀材料山泽。澜沧之制今宛然，更念西征恢旧驿。纪功莫忘奢香名，访古欲搜庄蹻迹。要令千里通滇池，亭堠画一悬旌旗。建牙出为方面守，古有举者勿废之。利民岂必创奇绩，凿空不若培其基。铁官矜贵铁政急，欲健元气忘疮痍。知君默默用此意，实事求是良可师。暄妍共爱山姜笔，小李画图纪风日。灵蠵赑屃能驮碑，深镌傥取吾言质。
芦沟远眺
作者：叶在琦
朝代：清
体裁：五言律诗

斜日下芦沟，邮程已晚秋。赠行感衰柳，顾影爱清流。风醒离亭酒，人归野渡舟。宣南诗梦在，别思隔城楼。
虫馆
作者：叶在琦
朝代：清
体裁：联

已虫琴柱知音杳；久馆权门脱颖难。
襄阳吊杜工部
作者：叶在琦
朝代：清
体裁：七言律诗

魂来湘水感须眉，故国云山岘首祠。半世巴夔犹是客，一生稷契但存诗。干戈收骨知何处？岁月亡胡未有期。悲愤纷纷称嫡嗣，七歌痛痒几人知。
贫家除夕词
作者：叶在琦
朝代：清
体裁：七言律诗

未必新吾异故吾，一年赢得几茎须。长恩已却年来祭，如愿难应世上呼。宿债久逋门不闭，余囊可数酒还沽。瘦妻莫问新春甑，且待明朝判有无。
过定兴城观集
作者：叶在琦
朝代：清
体裁：古风

稻梁异色菽豆黄，大车小担来村庄。骈肩侧立官道旁，颁斌笑语争输将。旧逋官税今并偿，归家盎缶犹余粮。田家一饱如小康，乐岁之乐殊未央。感怀忽说去年荒，曩者霖潦成水乡。县官议赈急发仓，妻子啜泣犹啮糠。入城逡巡乞一浆，辘轳中道回饥肠。今年收获可补疮，又恐谷贱为农伤。吾侪饥饱仰雨旸，篝车之愿那可常。安得城门年年输入千万箱，不以菜色登公堂。
题林文忠公京师日记
作者：叶在琦
朝代：清

沧桑胡变为人迁，终古蓬瀛在日边。远想严徐供奉盛，犹居李郭中兴前。委蛇初若无奇节，忧乐于时属大贤。自省虚庸曾窃禄，后生坠涕读兹编。
青县道中
作者：叶圭书
朝代：清

沧南青北道逶迤，一望平芜天四垂。丛树绿馀霜重后，远帆红见日斜时。路虽多改看犹熟，村不能名想可知。畅好乡音来满耳，恨无人识鬓如丝。
青县经废墓吊之以诗明孝宗张皇后之父鹤龄葬所
作者：叶圭礼
朝代：清

前朝戚里剩荒茔，荆棘铜驼感不胜。一片夕阳翁仲语，冬青霜冷十三陵。
挽曾国藩联
作者：叶圻
朝代：清
体裁：联

用众行师，伟略欲过新建伯；集思广益，虚怀实继武乡侯。
哭江忠烈
作者：叶坤厚
朝代：清

旌旄朝至未安营，夕见妖氛蚁附城。自击鼓鼙亲率战，能教妇孺尽持兵。挥戈共效田横死，结草难回魏颗生。南八乞师终不应，睢阳千古恨难平。
秋馆
作者：叶坤厚
朝代：清

蟋蟀吟秋馆，空庭欲二更。茶烟风乍静，作露月初明。一榻坐花影，乱山围水声。夜凉人不寐，孤鹤伴凄清。
读胡文忠遗集感赋
作者：叶坤厚
朝代：清

事繁食少益坚贞，旋转乾坤志竟成。定策直追羊太傅，论功远迈李西平。两间弥满皆真气，一片淋漓是血诚。今日河山仍巩固，起公无路涕纵横。
题黄左田先生别圃
作者：叶坤厚
朝代：清

忘忧早树北堂萱，比似温公独乐园。恐踏落花常避路，爱栽修竹恰当轩。门前山色经春染，石上泉声带雨喧。一种幽情间领受，不知尘世有篱樊。
挽张之洞联
作者：叶基桢
朝代：清
体裁：联

一代名臣钦北斗；千秋学派仰南皮。
上党二首
作者：叶士宽
朝代：清

上党天边郡，壶关控扼齐。群推九州险，全压太行低。往恨经貙虎，清时绝鼓鼙。从知秦赵斗，只在故城西。天下劲兵处，严疆自古凭。虹鳞卷飞旆，兽角断悬绳。三辅真肩脊，河东旧股肱。至今唐使节，犹得义阳称。
上党二首·其一
作者：叶士宽
朝代：清

上党天边郡，壶关控扼齐。群推九州险，全压太行低。往恨经貙虎，清时绝鼓鼙。从知秦赵斗，只在故城西。
上党二首·其二
作者：叶士宽
朝代：清

天下劲兵处，严疆自古凭。虹鳞卷飞旆，兽角断悬绳。三辅真肩脊，河东旧股肱。至今唐使节，犹得义阳称。
司马悔山即和司马承祯山居洗心韵
作者：叶士宽
朝代：清

山中云霞古，山外草树腥。出山猿鹤寂，还山梦魂清。流水断复续，空谷幽而明。坐我石榻稳，著我罗衣轻。眼中何所见，太古苔痕青。耳中何所闻，绝顶波涛声。吾心既已洗，谁博浮埃名。无求安有悔，遗身自忘情。岂必三山去，即此凌青冥。
断桥山用少陵白波沙渡韵
作者：叶士宽
朝代：清

欲断不断桥，万丈临坼岸。有湫起乖龙，破石入云汉。帝怒割左耳，置之悬崖半。老猿此回踪，山鸟隔林唤。涧底云涛翻，陂上雪花漫。奔湍往复回，喷沫迸且散。我来临深渊，下视目光乱。仙境无由登，凡骨自悲叹。
东风第一枝·壬辰岁暮，吴下寓斋叠樊榭韵
作者：叶大庄
朝代：清
体裁：词

竹锉茶浓，糟床酒熟，满窗斜插梅影。瓦檐残雪初融，又搀挑珠夜永。冲泥客懒，总搁了、销寒诗兴。泥翠鬟、炙砚仇书，一笑水仙开并。拈往事、话长谁证。牵旧梦、睡醒不省。避人花国真佳，舍身佛天更净。山光不断，五六里、横塘如镜。约讨春、打桨能来，可似去年风景。
东风第一枝·除夕忆玉屏旧居再叠樊榭韵
作者：叶大庄
朝代：清
体裁：词

案拂椒香，厨含柏火，享堂初挂遗影。岁除单舸摇归，爱依烛边漏永。溪桥雪断，奈又阻、官梅游兴。且展装、酒脯祠诗，户外玉山高并。田舍事、幼时堪证。书卷味、老来最省。绝怜鬓丝将衰，尚馀爪痕未净。销魂水面，看渐逗、春江明镜。料此宵、独树柴门，一幅苦瓜寒景。
严滩舟中
作者：叶大庄
朝代：清

桐君留客三日雨，我爱晚晴更韶妩。红霞翠霭光有无，一峰缺处一峰补。林回路转两崖高，下有白石细可数。有时峰峰竦对峙，白者是云碧是树。下滩舟语上滩舟，今夜鸬鹚源里住。兰溪女儿船为家，越州美酒杭州花。行行且止泷七里，一月渠侬在泷里，兰溪女儿惯如此。
买陂塘/摸鱼儿·卢沟写望
作者：叶大庄
朝代：清
体裁：词

揭车帷、西山一角，凄烟怨黛如昨。呜咽金元河畔水，梦断璧珰珠络。春漠漠。看万点飞花，寒食东风作。夕阳将落。又九陌红尘，千门紫气，冷月上金爵。啼鹃魄。处处野棠晴雪，椒兰火尽楼阁。通天台下通天表，只有初明痛绝。心绪恶。枉赢得风流、万柳堂前酌。帝京人老。听雨打新荷，年年歌向，供奉翠华幕。
华胥引·泊舟莺脰湖
作者：叶大庄
朝代：清
体裁：词

日斜风定，系艇横塘，暮云似墨。篱脚花开，秋容尚自罨寒碧。水榭绣幕齐钩，有数声长笛。翠袖凭栏，故遮团扇窥客。匹练银光，画屏中、割来烟色。松陵残梦，烟波诗兴萧瑟。一种苍凉况味，又雁砧催别。悄对疏灯，满林黄叶都落。
南乡子·曼睩同客金陵，偶填此调，寓玉溪巴山夜雨之思，情韵双艳，余适重有所感，叠韵继作。
作者：叶大庄
朝代：清
体裁：词

艳梦冷湘屏。小雨衾涡听到明。断送江南秋去也，瑽琤。懒续幺弦第二声。归棹佛狸城。漫说伤心画不成。带得六朝烟水返，凄清。天上人间寄与卿。
南乡子·曼睩见和有山黛隐围屏句，风韵佳绝，再填次答
作者：叶大庄
朝代：清
体裁：词

山黛隐围屏。写上乌丝字字明。半夜红牙翻笛谱，琤琤。细和跳珠一两声。归梦阖闾城。白浪连天去不成。落得听风还听水，清清。秋雨琴台病马卿。
叔伊寓高昌庙过访贻诗叠韵
作者：叶大庄
朝代：清

县厅决事返便睡，鱼菜何以娱嘉宾。淋浪密雨响窗格，寒禽叫水湖亭漘。冲泥巷南越巷北，谈碑校艺今无伦。枇杷初黄芍药老，香车大道驰辚輑。名姬论钱值千万，贫嫁厮养寻常人。东风卷地不动尘，华镫顾曲樱桃唇。马蹄不到人迹少，君家独树柴门春。诸郎读书墨满案，瘦句喜作无病呻。手搜女真蒙古事，字仿刘懿兼刁遵。繄予忍饥困州邑，乌帽雪鬓常参晨。行将投劾去晞发，衣囊渔具荒江滨。外集论诗记甲子，内景受道持庚申。漫承桂段曲为比，一脉家法真龂龂。洨{⿰氵𢂄}令长定何职，中天万古双嶙峋。
叔伊寓高昌庙过访贻诗叠韵
作者：叶大庄
朝代：清
体裁：古风

县厅决事返便睡，鱼菜何以娱嘉宾。淋浪密雨响窗格，寒禽叫水湖亭漘。冲泥巷南越巷北，谈碑校艺今无伦。枇杷初黄芍药老，香车大道驰辚輑。名姬论钱值千万，贫嫁厮养寻常人。东风卷地不动尘，华镫顾曲樱桃唇。马蹄不到人迹少，君家独树柴门春。诸郎读书墨满案，瘦句喜作无病呻。手搜女真蒙古事，字仿刘懿兼刁遵。繄予忍饥困州邑，乌帽雪鬓常参晨。行将投劾去晞发，衣囊渔具荒江滨。外集论诗记甲子，内景受道持庚申。漫承桂段曲为比，一脉家法真龂龂。洨■令长定何职，中天万古双嶙峋。
唐多令·秋夜法源寺送芸敏往津门
作者：叶大庄
朝代：清
体裁：词

霜紧菊花黄。祇林佛粥香。听秋声、夜撼边墙。落叶一灯寒卧病，能几日，又重阳。稻蟹旧家乡。相思总断肠。问丁沽、何处陂塘。前度填词人不见，明月好，水西庄。
声声慢·贼退经年，行次秀州破屋荒江，惨然弥目，孤舟夜泊，填此寄意。
作者：叶大庄
朝代：清
体裁：词

寒旂日淡，苦角霜高，秋程一片黄昏。苇渚芦漪，孤艇剪烛谁论。凄凉坠鸥梦醒，冷萧萧、晕出波痕。远望外、问荒灯破瓦，何处孤村。十载真如塔火，向鸳湖夜泊，疏雨潺湲。古柳栖鸦，江路约略犹存。重来落帆买酒，讶深宵、过客敲门。说乱定，有人归、无地招魂。
天香·十七夜月用樊榭韵
作者：叶大庄
朝代：清
体裁：词

玉戏初阑，银妆又换，琼楼现出纤翳。写弄珠游，绘凌波样，可少神仙新制。流连懒去，谁惜汝、欲飞无翅。好是山深一种，婵娟泥人寒翠。冬宵最愁对此。奈奇冷、耸肩难避。准备虚窗先掩，重衾如水。尽把梅花付与，呵冻笑、填词不成字。误作天明，风鸦叫起。